
SVENDUDE ANCJE LE MUSE 
PAR UN SVOLET DI COLIBRIS 





3e Me àn contade cussì e o crót che 
e sedi vere. Dopo la presentazion 
dal avion cun pituràts i colibrîs, 
de sede di Turismo FVg e partìs 
une telefonade ai gjestórs de isule 
de Cone, il centri naturalistic sul 
Lusing. Ur domandin se a puedin 
ospitá une troupe de Rai che e à 
voie di fá un servizi sui ucieluts. 
A chei de Cone ur ven di ridi, ma 
a disin di sì par fâ publicitàt al 
sit. Ducj contents, duncje: chei 
di TurismoFvg che a àn puartade 
indenant la promozion, la Rai che 


e pues fâ il servizi e chei de Cone 
che a van par television. 

* E somee une monade, ma 
pensait a ce nivel di incompetence 
che o sin riváts. Lassin in bande 
chei de isule, che pardabon a àn 
fat ben a mostrá la bielece di cheste 
bande dal Friûl e la sô maravee di 
nature, e viodin invezit la ignorance 
di cui che al varès il dové di savé. 
ze Ce voléso che al sedi pensa che 
il colibrì al è un ucielut furlan par 
chei che no san nancje dulà che al 
è il Frial? Ce voléso che al sedi par 


Fritll assediat 
dal ciment 


Luca Cadez* 


Ognidun che al vedi fatela strade che 
e puarte di Udin a Tarcint, o la statál 
56 di Cormons a Udin o che al vedi 
frecuentadis lis zonis periurbanis 
di Pordenon, si sarà rindût cont di 
cetant che sedi stàt costruît intai 
ultins decenis, e cetant che al sedi 
stát fat cence criteri, costruint dispès 
a magle di leopart al di für di un 
scheme. 

Lis areis agriculis intai ultins 
agns si son ritiradis une vore a pro 
dal ciment di centris comerciái, 


capanons e palacinis; dispès formis 


di speculazion finanziarie. 

I dáts in realtàt a son cognossüts 
di timp, ma al pár che nissun al vedi 
cjapade cussience. Par esempli, fra i 
agns '80 e 2000 a son státs urbanizáts 
plui di 6.000 etars di superficie, tant 
che un cjamp di balon in di. In vincj 
agns, al è come se o vessin fat altris 
dós citàts des dimensions di Udin! 

Tal mieg di chest, la inerzie de 
Regjone dai comunschenoson daüra 
fâ nuie parimpedî la pierdite di teren 
agricul. Anzit, a son dispès i autórs 


di chestis cimentificazions dulà che 

chei gjenis di TurismoFVG crodi 
che il colibrì al svoli sul Lusinc? 
No san nuie, ma a pretindin di fà 
lis robis par cont e in non nestri. 

Dut chest, par no fevelá de sielte 
dal ucielut al puest de acuile che di 
un piec, ancje se no je mai plasude 
a triestins e socis, e sta ancje tal 
confenon de Regjon. Visinsi, no je 
la nestre, biele cun zâl e blu, fuarte 
e gloriose tes mans dai Patriarcjis. 
No, e je la version talianote che no 
dis nuie. Ma ancje cheste figure e da 
fastidi a chei che di simpri a pensin 


si va indevant a costruf cence une 
vision organiche dal teritori. E al è 
forsit chest, il probleme. A son stadis 
almancul cuatri lis provis di butà jù 
un gnûf plan di guvier dal teritori 
regjonál che al e fer al 1978! Dutis 
naufragadis in maniere scandalose. 

Intant,associazionsambientalistis, 
comitàts e citadins si cjatin a fà i 
conts cun progjets invasîfs in dute la 
regjon, de impreteribile gnove aree 
residenziàl fin ai centris comerciái 
e turistics. 

La leg finanziarie di fin 2011, 
varade de aministrazion Tondo, e à 
introdusàt par altri la pussibilitàt di 
meti intai plans urbanistics comuni 
progjets che a sedin judicáts di 
impuartance regjonál, nazionál o 
internazionál. Une norme che e je 
daür a funzioná tant che cjaval di 


Troie pe localizazion di iniziativis che 

















a fánus pierdi la nestre storie. 

se: Us disarai di plui: a stan fasint 
un gran scjas su la cuistion de 
specialitát e de riforme dal titul V di 
Renzi. Ducj a Rome a vat in non de 
autonomie. Po dopo, tu vás a lei lis 
declarazions dai nestris sorestants 
e tu cjatis dome une difese pontade 
su cuistion economichis. 

kk Come che la nestre specialitàt 
e fos une forme di formadi di difindi 


de concorence foreste: Montás 


cuintri Emmenthal, a chest le àn 
ridusude. 


a sfadiavin a cjatá une colocazion. 

E je lade cussi pal centri golfistic 
internazionál che si è daür a progjetà 
tra Cjasteons di Strade e Bicinins. 
Un colòs di 110 etars e 250 mil 
metris cubis di edificis fra residencis 
golfistichis, albiere e une aree 
comerciál. E une strade simile le sta 
fasint l'autodrom di Lavarian (plui o 
mancul 40 etars). 

Ma a son tancj altris progjets 
invasîfs, ducj propagandáts creant 
ilusions e spietis di grancj puescj di 
vore, in realtát dificii di verifica. 

Ma valie la pene viodi distrute 
par simpri la nestre tiere? E cun jê, 
tradizions e culture? Al va dit che, 
une volte cimentificade une aree, 
nol è plui pussibil tornâ indaûr, dal 
moment che al ven distrut chel strát 
superficial che al è vif e vitàl. Ché 


(al va indevant a pagj. 11) © 








Il vigna] 
dal Pd tal puart 
di Triest 


L'om di Buri 


Il passaç dal pinsîr unic, chel che ur 
plaseve tant ai comuniscj, ae marcje 
uniche si fâs intun lamp. Se po dopo 
il discors al ven fûr intune fiere dal 
vin, al è ancjemò plui facil. Cussì la 
Serrachiani e à decidût di bot che par 


fa publicitàt al nestri vin si dovarà 








doprá la etichete Friuli Venezia 
Giulia. Al è dibant torná a ripeti ché 
e simpri ché: dome un stupidat al 
pues pensà che al sedi un "brand", 
cemît che lu clamin i tecnics de 
comunicazion, che al funzione, che 
al fas scjas. No si rive a pronunziá, al 
è masse lunc, nol ten cont dal teritori. 
Duncje al e falát. 

Ma cuant che si dîs jessi testarts: 
dut al è di jessi etichetàt tant che 
"regjonál", cun jenfri ché peraule 
Giulia. Al somee che cence di ché no 
si rivi a fà nuie, piés di une medisine 
pal mal di cdr. 

A saran contents chei che a fasin 
lis butiliis, anzit i butilions, parce 
che a saran i unics contignidórs dulà 
che si podarà picjà sù dutis lis scritis 
par segná il non e di dulà che al ven 
il vin. 

Va ben pe Serracchiani che di 
vin e cognós dome chel roman, ma 
un Shaurli che al è stát sindic di 
Faedis, cun ce coragjo si presential 
te ostarie dal so pats a domanda un 
tai? Pardabon crodéso che al ordeni 
un Verdug Fvg? O che il non dal 
Picolit al deventi plui vivaròs cu la 
zonte de gnove scrite? 

A son dutis balis, parcè che nissun 
al mont al crodarà mai che tal puart 
di Triest si tiri sù un vignál, ma a 
Debora e compagnie dut chest nol 
interesse: par lór, al conte dome che 
si feveli di une regjon uniche. 

Le àn tal cjàf, e si clame cjoche 


ideologjiche. ll 

SI TORNE 


A SEMENA 1 
PLETS E A LÀ 

Semencis, ledan e vacjis no fasin 


plui stomi. Voltà e là a fa i plets, 
plantà arbui, rezi e molzi par dopo 
fa il formadi, no son plui lavórs pe 
biade int. Finalmentri, la tiere in 
mont e sta tornant a jessi tignude 
dai 


zovins che, finide scuele, a tachin 


in considerazion,  soredut 
a specializási, a dá une man aes 
aziendis di famee: in cualchi câs, a 
son lór diretementri che a vierzin un 
gnove imprese. Badait ben, nol è di 
iludisi che tic e tac si puedi tornà a 
invia la economie di un teritori, stant 
che dal 1990 a vué sedi in Cjargne 
che te Val Cjanal e Cjanal dal Fier 
si son pierdudis plui dal 80% des 
aziendis agriculis: di plui di cuatri 
mil, o sin riváts a mancul di cinccent. 
Tai ultin agns però, cemáüt che al 
tocje tal rest de Italie, la inversion di 
tindince pai plui atents osservadórs, 
si note: i agricultórs sot i 30 agns a 
son cressüts dal 4%; i etars che si son 
tornáts a coltivà a stan dopleantsi di 
an in an, cussi come lis vacjis di lat; 
plantis che asomeavin dismenteadis, 
si stan tornant a semená; si àn simpri 
di plui prodots di altissime cualitàt 
che a rivin a cjatá il gradiment dal 
consumadór. 

Il merit al va dal sigür a chei 
che in chescj agns a àn dimostrát 
previdence e a àn savàt là cuintri 
tindince, come l'Ufici agriculture 
de Comunitát di Mont de Cjargne, 
che dal 2011 al à fat parti, insiemi 
cul Ersa, un progjet di svilup des 
pomis e des jerbis che al e rivát a 
coinvolzi une ventine di aziendis 
dal teritori. Chestis, a stan coltivant 
30 etars complessîfs tra milugars, 
cartufulis, fasüi, verze ma ancje 
frambolárs e cerniculis. La volontát 
e je ché di dopleáju tai prossims 
doi agns e zontá gnovis culturis, 
ma ancje rivà a vierzi un centri pe 
racuelte e la trasformazion alimentár 
di chescj prodots. La struture e je in 
pits a Tumieg za di un pàr di agns 


ma e spiete di jessi completade e 
furnide di celis frigorifar. Po dopo, 
si pense di coinvolzi scuelis e mensis 
aziendáls ma ancje cjadenis locáls di 
alimentárs par podé vendi in maniere 
direte chel che si à produsát. 

Intant, insiemi cui tecnics dal Ersa 
e cul Cirmont, si sta pontant ancje 
a riscuvierzi prodots de tiere che a 
someavin dismenteáts, e cussì si à 
tornát a semená il lidric cul poc, il 
cren, il ráf di Verzegnis, il lidric di 
mont, i urticons. Ducj prodots che 
a puedin vé tal marcját un grum di 
interés e spontá presis un grum alts. 

No dome cjamps però, o disevin, 
parce che e sta tornant a jessi cjapade 
in man ancje une altre ativitát 
storiche primarie de mont, vál a 
dî la zootecnie. Pensait che dome 
intun pigul comun come Denemong 
si rezin 400 bestiis, tra chés di macel 
e chés di lat. 

Ungrummioradeecualificadeancje 
la ativitàt des pigulis produzions, 
des scuetis ai formadis di malghe, 
fin a rivà a gnovis sperimentazions 
come la "burrata cjargnele" de Val 
Pesarine, simpri par merit dai zovins 
che si stan butant te agriculture e tal 
arlevament. 

Determinant in chest percors 
di riscuvierte dal setór primari, e 
je naturalmentri ancje la scuele: 
a Tumieg e je stade positive la 
ativazion dal cors pes lavorazions 
agroalimentárs li dal Isis Solari 
che ben al va dacuardi cu la scuele 
alberghiere dal Linussio, dulà che a 
stan cressint i cogos dal doman. 

No stin a dismenteási che però 
a son un pár di problemis di 
risolvi se si vàl permeti aes gnovis 
gjenerazions di continuà a invistî su 
la lôr tiere: prin di dut al è vignàt 
il moment di defini une volte par 
dutis il riordin fondiari de mont, che 
al sconte ancjemó confins segnáts 
come cusiduris di bregons e duncje 
apecaments masseridots eframentáts 
par permeti coltivazions di une cierte 
cuantitát. Altre cuistion e je ché des 
malghis che a vegnin fitadis a forescj 
che magari no àn nuie a ce fà cu la 
ativitát tipiche di chestis vals. 

Po dopo, al sarès il cás di completà 
il percors di agregazion des varis 
produzions locáls, un tic come 
che si veve tentát cu lis latariis di 
Friulmont, in maniere di là a vendi 
cu la fuarce di un scuadron ce che la 
mont e sa produsi individualmentri. 
L'impuartant al à soredut no lassási 
scjampá i fonts comunitaris che a 
vignaran assegnáts tra póc cul PSR 
2014-2020. E 





| Viers il Friùl 

Sapade, 
di gnüf dut 
impaltanát 


in Parlament 
Il Cjargnel 


Si reste in podé dal calendari de 
Comission Belang dal Senát par 
savé se Sapade-Plodn e tornarà al 
Friül. Des ultimis gnovis che o vin di 
Rome, il lavoron fat tai més passáts 
par sblocá la situazion si è arenát 
denant dal paré che al à di rivà di 
chest orghin, dopo che la Comission 
bicamerál pai Afárs Costituzionái e à 
za votàt a favór dal passag di regjon 
pal comun dal Cjadovri, midiant 
une leg ordenarie, e duncje in 
maniere plui rapide rispiet a ce che 
e previodarès une leg costituzional. 
Il motîf di chest ritart al ven justificát 
dal fat che la Comission e à un grum 


di facendis di puartà indenant prime 





DISSEN Tea 
DI GIOVANNI DI LENA 


di podé esprimisi su cheste benedete 


leg. Stes discors ae Cjamare dai 
Deputáts dulà che, dopo l'ordin 
dal di di Zenâr dal onorevul Zanin 
par sburtà sul passag di Cint, no si 
à savüt plui nuie. A chest pont, va 
ben la pazience ma che nol sedi di 
tacá a pensà mâl, pûr pecjant, come 
che al diseve Andreotti? Cun dut 
chel moviment che si sint ator su 
lis Regjons, sul Friül e il so statàt 
speciál in particolár, nol è che a 
stedin tornant a slargjá il savalon par 
meti di gnûf il cjáf sot? No son di 
fat dome i comuns al confin tra Venit 
e Friül a spietà che il Parlament e 
il Guvier si nicin: almancul altris 
vincj si cjatin ta stesse posizion in 
dute Italie. L'ultin in ordin di timp, il 
comun di Comelic, che ai 30 di Marg 
passáts al à votát il referendum par 
passá al Sud Tiròl (cence però rivà al 
quorum). In fin dai conts, fint cumò i 
unics che a son riváts efetivementri 
a cambiá regjon a son siet comuns 
de Alte Valmarecchia, passáts des 


Marcjis ae Emilie. ll 





Fieste de Sense te 


Pléf Mari 


di S. Pieri 


Marta Vezzi 





"Cristians dal Cjanál di S. Piéri e di 
ogni altri sît! Achi dintor de nestre 
antighe Pléf di S. Pieri, o vignin 
ogni an preant daûr des nestris crós, 
par rinfrescjá la memorie di tancj 
secui passáts, cuant che cheste e 
jere la glesie di dutis lis glesis dal 
Cjanál, cuant che i vons a cjapavin 
achi la aghe sante dal lór Batisim 
e a tornavin ducj achi a polsà par 
simpri dopo muarts. Cjatási achi, sot 
chist cjampanili, al vál dî ricuardási 
che o sin ancjemò fradis, ducj unîts 
te religion, te storie, tal lavór e tal 
sudór. Al è come cuant che i fis di chel 
stes pari di famee, cressùt e deventáts 
ancje lór paris di tantis altris fameis, 
si cjatin intune di di fieste daprüf dal 
lór prin fogolár e si cjalin tai voi, par 
no dismenteási di sei nassáts di chel 
stes coc, di sei obleáts a volési bon e 
a judási in dutis lis lór dibisugnis. 
Chest nol è — come che al jere une 
volte, par antîc — un at di dipendence, 
al è un at di fraternitàt e di afiet tra 
di nó, un at di venerazion viers dai 
nestris vieris, dai nestris defonts che 
a son stâts soteràis achi ator e che 
a àn fat nassi cheste costumance di 
vignî ca sù, un viac ad an dutis lis 
vilis dal Cjanal”. 

La vòs de storie e clame e di 
secui la int de Cjargne si cjate la 
di da Sense inte Pléf di S. Pieri 
di Zui: l'apontament al è aes 10 
inte glesie de Madonute dulà che 
si dan dongje lis crós. Al sun dai 
campanei e scomence la procession 
vie pal troi che al puarte tal Plan da 
Vincule dulà che lis cròs si metin 
in cercli devant dal altàr e finidis 
lis litaniis des Rogazions il cjaluni 
Diacun di Dimplan seont la usance 
al cjante il Vanzeli. Lant daáür dal 
vecjo cerimoniàl il Prevost al cjape 
in man la crós de Pléf Mari di S. 
Piéri e, spacant la arie tes cuatri 
parts dal mont, al da la benedizion 
sui práts, sui boscs, su lis stradis, su 
lis fabrichis... 

Al ven il moment de clamade; si 
scomence cu lis glesiis par vecjo 
obleadis partint di Tamau e jü fint 
a S. Roc di Fielis, duncje chés des 
vot antighis Pléfs de Cjargne, po 
chés des Pléfs dai cuatri cjalunis 


di S. Piéri (S. Scjefin di Dimplan, 
S. Danél di Paluce, Ducj i Sants di 
Sudri Priule e Neariis e S. Martin di 
Rualp e Val), par finî cun chés altris 
crós des glesiis no obleadis partint de 
Cjargne e po jù cun chés dal Fridl. 
Chest al è il 


significatif: cui che al puarte la crós 


moment plui 


al rispuint “/ sei achì” e si svicine 
a bussá la crós da Pléf Mari di S. 
Pieri: i flocs di ogni colór si nigulin 
tal vint cuasi a volé strenzi, cun ché 
bussade, dute la int di îr e di vué di 
ogni singule comunitàt. 

Il cerimoniál al va indavant cu la 
messe solene sot i volts de vecje Pléf 
Mari de Cjargne. 

“Cui che al ven te fieste de Sense 
— al dis pre Gjordano Cracina il 
Prevost — al capis che al cjamine ogni 
di viers la Mont di Diu e lant daùr 
des crós al rivarà sigür, dopo vé fate 
plui juste e biele cheste tiere, tai práts 
sflurîts dal Paradis, là che nus spietin 
i nestris vons, cul Signór lát sù vué. 
La religjon e je par dánus coragjo e 
fánus contents, e nus judarà a pred e a 
cjantà in sante ligrie, in cheste di che 
il Paradîs al è plui dongje.” 

L’apontamanet par chest an al è 
te prime domenie di Jugn par cjantà 
insieme ‘chi su la mont che i secui 
a rivuarde scune di fede colme di 
sperance, si da dongje tenare e si busse 
dute la Cjargne”. 

Il sium di viodi unidis in cheste 
ocasion dutis lis crós de Cjargne par 
pandi "la union te fede, te religjon, 
tal lavor" come che al bramave il 
vecjo prevost pre Pieri che al zontave 
“cuant che si è dividts cui gjoldial? 
Chei che a son parsore: i falcuts, i 
grifons, i ors, i lófs... a son chei che 
a vegnin a mangjánus. E alore e je 
la uniche ocasion là che la. Cjargne 
e pues cjatási unide! Ancje se no si 
è ducj achi almancul che a sedin lis 
Crós e ducj i Cjargnei che a son ator 
pai país de Cjargne a sepin che in ché 
di o sin ducj a S. Pieri. Parcè che al è 
achi che nó o vin vude la nestre fede, 
la nestre civiltàt, la nestre culture; 
o vin vit segnát in muse e tal cùr 
chel timbro che ancjemó nissun nus 
à gjavát, o sperin che mai al vadi a 
distudási". W 

IL MONT DES 
BANCJIS SIMPRI 
MANCUL 
DONGJE DES 
NESTRIS CJASIS 








Timp di licuidazions? Al somearès 


di si, viodudis lis compris che a 
son stadis fatis intai ultins timps 
in Friül (Amga, Latariis Furlanis, 
apalts pal stadi) e che a somein che 
no cognossin frens. Il gnff front che 
si vierg al è cumò chel dal credit: 
CariFvg, la Casse di sparagn regjonál, 
e riscje cumò di jessi inglobade in 
Cariveneto, simpri dal Grup Intesa 
San Paolo. Razionalizazion, e ven 
definide. 
Lassìn stà 1 aspiets esteriórs 
(il cambi di non, par esempli) e 
concentrinsi sui efiets pratics cierts 
(su nivei ocupazionái e sportei al 
è ancjemò adore par pronunziási): 
centris decisionài strategjics che 
si slontanin dal teritori; mancul 
jentradis pe Regjon par svariáts 
milions di euros; pericul di riduzion 
dai 


Crup, azioniste di CariFvg, an par an 


contribüts che la Fondazion 
e met sul teritori. No dome dal mont 
politic, ma ancje di chel economic, 
si son sintudis za vós preocupadis: 
dal rest, il credit al reste l'element 
centrál pal disvilup des aziendis e 
al è il pericul che il slontanament 
dai centris decisionái, cu la pierdite 
di un contat vér cul teritori e la 
cognossince aprofondide dal tiessüt 
produtîf local, al puedi tradusisi 
intun dam gráf pes aziendis furlanis. 

Ma, dal rest, ché di Cariveneto no 
je la uniche operazion che e cjape 
dentri il sisteme creditizi regjonál. 
Dopo plui di cuarante agns, di 
fat, Lorenzo Pelizzo al salude la 
presidence de Bancje Popolàr di 
Cividat. Intal procès di rinovament, 
in ogni câs, la "liende" familiar e 
continue cu la presince dal nevòt 
di Lorenzo, Guglielmo, avocat, fi di 
Giovanni (ex president de Provincie 
e de Ausse Cuar). Sul avignî de 
Cividat, che e à sierát il belang 2013 
in ros, lis vós si stracin e si fevele 
di pussibii interessaments de bande 
di altris bancjis popolars (tra chestis 


Linux 

la sudtirolese Volksbank, che e à 
metût inte smire Marostica), ancje 
se Lorenzo Pelizzo al à subordenât 
il propri pas indaûr al mantigniment 
de autonomie dal istitût cividin, dulà 
che però ancje tra i socis al è un ciert 
discontent, viodûts i risultàts resints. 
O starin a viodi. 

La situazion dal setôr dal credit 
si fâs duncje delicade, a plui reson 
se si calcolin lis tensions intal mont 
des Bancjis di credit cooperatif, 
dovudis ai contrascj sul contrat 
integratîf regjonál. E soredut se si 
ten cont dal disastri rapresentát dal 
cás Mediocredito Fvg, che par chel 
e je previodude une ricapitalizazion 
fuarte (intal ordin dai 100 milions) 
e che, al pár, al acusarà ancjemò 
pierditis intal ordin dai 60 e 40 
milions, in maniere rispetive, intal 
2014 e 2015. Almancul, stant a ce 
che e à afermát di resint la neo- 
presidente Cristiana Compagno. Di 
visási, a chest fin, che al plan di 
ricapitalizazion no varès di partecipá 
la Popolár di Cividát (che e deten póc 
plui dal 2,596 dal capitál sociál), 
intant che la Fondazion CrTrieste 
(Grup Unicredit), seconde azioniste 
dopo la Regjon cun plui dal 3296, e 
scuen ancjemo jessî des risiervis. In 
càs di dinei, pai socis si tratarès di vé 
di assumisi une altre cjame... 

E chest nol è ancjemò dut. Parce 
che Bancje Popolàr di Cividát e 
CariFvg a àn za anunziát di volé 
esercità la "way out", trasformant 
la partecipazion detignude inte 
finanziarie regjonál Friül in azions 
di Autoviis Venitis. Operazion 
logjiche: Autoviis e devente cussì 
un "ripàr" sigàr, a front de situazion 
incierte di Friulia (che dentri al 
fin al 
2016 nol rivarà al pont di paritàt di 


figure Mediocredito, che 
belang). Insume, miór un rindiment 
sigür, evitant cussì chei pericui che 
invezit a varessin di jessi leáts in 
maniere natural al "fa bancje" e 
colaborà al disvilup e ae cressite 
dal tiessàt produtîf dal teritori. Ma, 
si sa, no son timps facii e il cont 
economic al dete leg. Dal rest, parcè 
mai lis bancjis varessino di racuei 
l'invît de presidente Serracchiani a 
"un sens responsabil di comunitàt", 
cuant che Mediocredito e Friulia 
a àn dát esempli, intal timp, di no 
preocupási masse, almancul a judicá 
dai risultáts? Ae fin de fiere, al solit, 
a paiá a son il tiessüt produtîf e il 
teritori. Intal spirt plui pûr de leg dal 
Menga. Il 





LA CRISI VIODUDE 
DI BANDE DES 
FEMINIS 


Iris Morassi* 


Al capite dispès che mi domandin, 
stant che o soi une sindicaliste 
femine, se in Friül la crisi e à colpît 
di plui lis feminis o i oms, par ce 
che al tocje il lavór. A vuelin savé, 
duncje, se a son di plui lis feminis 
a vé pierdát il lôr lavór e a jessi 
metudis in casse integrazion, e v.i. 

I numars a disin che il tas di 
disocupazion des feminis al è plui 
alt, sedi in Regjon che in Provincie 
di Udin. Il probleme, di fat, al è 
che za prime de crisi lis feminis 
ocupadis a jerin di mancul e che 
la crisi, dal manifaturîr prime e dai 
servizis dopo, e à falcidiát lis bassis 
professionalitáts che a son, magari 
cussi no, prerogative des feminis. 

A tantis di chés che a son inmò 
ocupadis al è stàt impont, simpri 
par efiet dal câl dai volums produtîfs, 


il timp parziàl “obligatori”, ridusint 


in chest mát ancjemò di plui la lôr 


paie za plui basse, ancje a paritàt di 
oris lavoradis, di ché dai coleghis 
oms. 


familiárs. 

In Friül, di cualchi an, a son simpri 
plui numerosis lis feminis che a fasin 
lis feminis di servizi o lis badantis 
e che duncje, li di altris fameis, si 
ocupin dai lavórs di pulizie, cure 
e assistence. Al ven iniment, in 
maniere spontanie, di cuant che lis 
fantatis e lis feminis furlanis - e a 
jerin i agns no lontans '50 e '60 - 
a levin *a servizi" tes fameis sioris 
de Penisule. Vué, almancul, e je 
ricognossude la dignitàt di chel lavór 
ma al è sigàr retribuit mâl e dispès al 
ven fat in neri. 

Tra i zovins, po dopo, la 
disocupazion tra oms e feminis e je 
sù par jù compagne. E e je alte. Tant 
alte. Masse alte! 

O vuei visá che lis feminis, in 
medie, si diplomin e si laurein di 
plui, in mancul timp e cun miòr 
risultáts. Intal mont dal lavór, però, 
a restin intatis lis barieris culturáls 
che lis penalizin e la crisi e va a 
pericul di sverdeá il mai cidinát e 





La flessibilitàt, e duncje ancje 


il timp parzial, diventie pussibile 
dome cuant che e covente aes 
impresis? Si, in maniere palese. Lis 
aziendis a continuin a no capt, o a fà 
fente di no capî, che pes feminis al 
e indispensabil vé un orari di lavór 
elastic par concilia il timp di lavór 
cun chel de proprie vite familiar. A dî 
il vér, nancje lis struturis publichis 
locáls, par esempli lis scuelis di 
ogni nivel, a àn oraris "friendly" 
(amichevui) pes feminis e lis fameis, 
stant che i oraris a son pensáts une 
vore pai operadórs e póc pai utents! 
Chest, dal sigür, al penalize prin 
di dut lis feminis lavoradoris che 
su chés, come che si sa, al cjame 
ancjemò dut il lavór di pulizie de 
cjase, di cure e di assistence dai 


tant superficiàl e vagolát lûc comun 
che i *pócs" puescj di vore disponibii 
a vedin di jessi dáts ai oms paris di 
famee, intant che lis feminis, in fin 
dai fats, a puedin stá cun trancuilitát 
a cjase. 

Ancje intal nestri Friàl, di fat, al 
tocje impegnási par che cheste crisi 
economiche interminabile no fasi 
torna indaürla cundizion des feminis 
inte famee, intal lavór e inte societát. 
Che si finissi, infin, di di che se une 
femine e val e à la stesse pussibilitàt 
di un om, che no servissin legs a poie 
des feminis (cuotis rose). La storie, 
la atualitát e i numars fréts a disin 
che nol è par nuie cussi, e che ancje 
intal civil Friül al è ancjemò tant, ma 
tant di fà. E * La Segretarie Regjonál 
USR CISL Friül Vignesie Julie 


FINANZIARIE 
2014 
E NOVITÁTS 


FISCÁLS 


—— Marianninna Rocco * — 

PROROGHE DE DETRAZION 
PAI INTERVENTS DI 
RECUPAR DAL PATRIMONI 
EDILIZI 
E je stade disponude une altre 
proroghe de detrazion Irpef pai 
intervents di recupar dal patrimoni 
edilizi, cul limit massim di spese di 
96.000 euros. 

In particolâr, la detrazion e je 
ricognossude inte misure dal: 

= 50% pes spesis sostignudis intal 
periodi 26.6.2012 — 31.12.2014 
(impen che 31.12.2013); 

^ 40% pes spesis so 
1.1 al 31.12.2015. 

Dal 2016, la detrazion e sarà te 


stignudis dal 


misure previodude a regjim, duncje 
36% cul limit di spese di € 48.000. 

Cheste detrazion e je di pode 
doprá par intervents di manutenzion 
straordenarie, pes oparis di restaur 
e  risanament  conservatif, pai 
lavórs di ristruturazion edilizie fats 
su lis singulis unitáts imobiliárs 
residenziáls di cualsisedi categorie 
catasticál, ancje ruráls, e su lis lór 
pertinencis. 

Ancjela prevenzion dal compiment 
di ats ilecits de bande di tiergs 
si puedin detrai. Cussi tant che 
altris gjenars di lavórs tant che la 
instalazion di une stue a pellet o dal 
climatizadór. 


Viodude la de 


normative, si rimande ae vuide de 


complessitàt 


Agjenzie des Jentradis, che si pues 


scjarià dal so sît. 


PROROGHE DETRAZION 
ACUIST MOBII / 
ELETRODOMESTICS 

E je sprolungjade fin ai 31.12.2014. 
la detrazion Irpef dal 50% pes spesis 
sostignudis pal acuist di mobiliis e 


grancj eletrodomestics che a jentrin 


(al va indevant a pagj. 11) © 

ANTONELLA NONINO 


Assessore Antonella Nonino, 


al somee pardabon che a 
Palac D'Aronco e sedi rivade, 
biadelore, une svolte furlaniste. 
O vés une schirie di events, o 
stampais i manifescj bilengài, un 
sportel simpri operatîf. Ce isal 
sucedùt? 

Ah, sì? A mi mi somee che al 
sedi dut in continuitàt. L'assessór 
Franzil, che al veve competence 
su lis lenghis prime, al à inviát un 
discors. Jo o soi lade indenant. Ma 
soredut: nó i crodin. I crót jo, i crót 
Honsell e dute la zonte i crót su 
cheste teme. O disarès che vué o vin 
volàt da il sburt di plui su cheste 
teme de comunicazion, par vie che 
chés impuartantis che a jessin dal 
Comun a sedin bilengáls. 


L'intindiment al é clár e al passe 
ancje für. Te zonte "Honsell 1" 
alore alc nol jere clàr... 

Dome cuistion di timp. Jo ai vude 
la fortune di scomengà l'assessoràt 
cuntun pont za segnát di Franzil: la 
viertidure dal sportel. Jo i ai dade 
la acelerade, ma la benzine mi le à 


metude lui. 


La Zonte in chest ise un bloc 
unic? 

O vin fate une riunion cun ducj 
i assessoráts, il sportel e o vin 
condividàt une idee de lenghe: 
ché che e no à di jessi considerade 
tant che sieràsi, difindisi di altris 
culturis; pluitost, viertidure dal 
pont di viste turistic, culturál e valór 
economic. Lenghe e culture intune 
otiche di produtivitát. Te Patrie dal 
Friül dal 1077 e funzionave cussì. 
Udin al veve une capacitàt di jessi 


multi-culturàl za in origjin. 


Pussibil che nissun tal vuestri 


centri-campe si "susti" pal 
masse spazi dát al furlan? 
Se o proponin une vision de 


lenghe stil “Braveheart”, o sarès la 


furlan 


Oscar Puntel 


prime a df *vonde". Ma se lui al fos 
lát a S. Svualt al teatri Menossio, pe 
47/esime Rassegne di teatri furlan, 
al viodeve il teatri plenon. La int 
nus domande une valorizazion vere, 
no une difese cuintri ducj e cuintri 
dut. Culì, un si pues sustà se o vin 
une valorizazion là che si fevelin 
dome fra di nó. Ma, parcè?... lui 
aial cualchi sentór che no ducj sedin 
dacuardi? 


No: ma saial il centri campe 
al à tantis animis. Tal Pd, che 
al é un dai vuestris aleáts, par 
esempli, al esist un front cuintri 
dal furlan. 

Ah, be... in chel cás, la veretàt e 
je che... ur bruse. 


Ur bruse? 

Ur bruse che il teme ur sedi stát 
puartát vie de Leghe Nord. Sicome 
che il furlan al è deventát une 
bandiere politiche dome di une 
bande o crót che ché altre bande 
si ribele. Cheste e je la sfide: nó o 
vin di fevelá dal furlan come di une 
specialitàt cence  frazionaments, 
metint di bande il teme identitari di 
une part politiche. Se no il riscjo al 
è che a lassin ae Leghe di fevelaà dal 
furlan, cuant che a son i ultins che 
a varessin di fevela, viodàt che si 
dismentein dal multiculturalism dal 


Friül di îr. E di chel di vué. 


Par esempli, in Consei comunál 
cul de 


cjataiso un  intindiment 


rapresentant Leghe 
sul 
furlan? 

Il pont al è cjatá une convergjence 
il plui pussibil, ancje cun altris. In 
Consei, nó o vin Pittoni che par 
esempli al è un conser che nol è un 
che al pense che cheste teme e sedi 
sô e dome sô, in maniere esclusive. 
Magari al sint plui cierts temis, come 
chei de autonomie, considerant 
ancje altris incarics che al veve vàt 
in passât. Sul furlan o ai vüt bon acet 


ancje in Provincie, par df. 


Di Palac Belgrat? 

Lì al è evident che il teme al è tant 
fuart e tant sintàt. Ma onestementri: 
no sin in concorince, pluitost la 
lenghe e à di sburtà la voie di cressi 
tai intindiments comuns viers il 


Friál. 


Par esempli, cuài? 
Cumoovinlacuistiondespecialitát. 
Lassin daár lis fragmentazions, che 
a fasin some pierdi tant timp e rivin 
ae conclusion che dome insiemit si 


pues sei une fuarce. M 





I ALPINS 


SONO 





FURLANS O 
TALIANS? 


Walter Tomada 


Mai a 


Pordenon e rive la Adunade dai 


La seconde domenie di 
Alpins: miárs di penis neris a fasaran 
viodi ancje chest an il spirt di un dai 
cuarps militàrs che a son plui bogns 
di mostrà trop che a contin lis lidrîs 
e la voie di judá chei altris. Dut câs 
- dongje dal compit di "Sentinelis 
de Patrie" (ché taliane) - i alpins a 
àn ancje dispès un sclet amór pe lór 
tiere di divignince. "A son simpri di 
plui intes adunadis i fantats, soredut 
zovins, che a sfilin cu la maiute o 
cu la bandiere dal Friûl", al conte 
Roberto Toffoletti, une istituzion dai 
alpins furlans, che al è stát a cjâf 
dai 14mil socis de Ana dal 1992 al 
2005. Daspo vé fat la Scuele Militàr 
Alpine a Aoste e jessi stàt assegnàt 
ai Bataions Tumieg e Mondovì, 
tornat civil si è subit dedicát ae Ana 
deventant, a 27 agns, cjáf grup di 
Udin Centri, fin a vuidá i volontaris 
de Ana provinciál par 14 agns. 

Ma i nestris alpins sono plui 
"furlans" o "talians"? Toffoletti nol 
à dubis: "I alpins no àn motivazions 
politichis, ju ten dongje dome la 
esperience di vite che ju à fats cressi 
e che e rapresentave, prin che la jeve 
e fos abolide, une vere scuele di vite, 
di condivision di valórs e di regulis 
che ti faseve deventá om e e judave 
a jessi prin di dut citadins, ancjemò 
plui che soldáts. Mi visi ancjemó che 
il gno "Lo giuro" e je stade la prime 


volte in vite mé che o ai sintüt il pés 








di une responsabilitát, il valór di une 
sielte". Un vér alpin par Toffoletti si 
impense di chés dôs peraulis in ducj 
i moments impuartants de sô vite, te 
famee, tal lavór e inte vite social. 
"Ancje par chest la Ana e je in di 
di vué une des realtáts plui penzis e 
plui vivis a nivel di volontariát, parce 
che il spirt alpin al nas de necessitát 
di judási l'un l'altri e di vé cussience 
che noaltris no sin mai di bessói, ma 
o sin comunitát. E propit parce che 
lis penis neris a son une vore atentis 
ai valórs comuns, ogni tentatîf fat 
intai agns passáts di strumentalizáju 


in cláf politiche o partitiche nol è 


mai rivát a vé risultát". Toffoletti al 
à organizade ancje la Adunade dal 
1996 a Udin e in ché volte o vin 
vüt culi int di dute Italie ma o vin 
rivát a pandi dute la nestre braüre di 
jessi furlans e ancje i miór caratars 
de nestre int. E chest al è sucedùt 
ancje cuant che la Julia e je tornade 
dal Mozambico e pal 50m aniversari 
de costituzion de Brigade. 
Vué i socis de Anaa calin parce che 
i militárs di cariere no son plui cussi 
tancj come chei di jeve, ma chest 
par Toffoletti nol è un probleme. "La 
associazion e varès di lâ a cirî ducj 
chei che a àn fat il militàr e no si son 
iscrits. Su Facebook a son un grum 
i puescj dulà che la int si scambie 
ricuarts sul so periodi di jeve", al 
dîs, e al conte che cheste bisugne di 
inlidrisàsi e coventarès ancje a tancj 
zovins che a crein grups come "Sei 
di Udine se...", o alc di che fate. 
"Vué i zovins a cirin chei esemplis 


di amór pes lidrîs che nó o vevin ogni 





dì sot dai voi. E la esperience alpine, 
fate magari par tré més, e coventarès 
ancjemò une vore a fâ capi il vêr valór 
des robis". Intun mont di bulos, 
vandai e delincuentuts simpri plui 
zovins, insome, "no crót che doi 
o tré més di naie a sticaressin la 
reazion negative che e à puartát ae 
abolizion de jeve". Une abolizion 
che vué e puarte a un distac net dai 
alpins de Ana de vite militàr che si 
davuelg intes casermis ogni di. " Vué 
i militárs a fasin il lór lavór, a son sot 
contrat ma il tacament al Cuarp nol 
è di sigür chel di une volte. E cence 
jessi masse nostalgjics, o podin par 
sigür dî che la braüre e il sens di 
apartignince ae "Comunitàt Alpine" 
a jerin plui fuarts in chei che a àn 
fat l'alpin par un an che in chei che 
lu fasaran par dute la vite". Chest 
ancje parce che vué il reclutament al 
pescje in zonis che no son chés dulà 
che tradizionalmentri i alpins a vevin 
la lór tradizion plui fuarte: lis monts 
dal Nord de Italie e l'Abrug, soredut. 
Vué a son tancj i "alpins di planure" 
e la lór motivazion forsit no je tant la 
difese de Patrie ma pluitost la vere 


sfide e je la concuiste dal pagnut. li 

Musis di...Facebook 


NE CJARGNE 


MADE.. 


. ANCJ 


Sul SOCIAL 


Dree Venier 





La Patrie dal Friùl e je aromai 
passe di un an che à inviát la sò 
pagjine Facebook. Un imprest 
par difondi il gjornàl, ma ancje 
par incuintrá e dialoga cui letórs 
e cu la int che e baline pal 
social network. E cussi al capite 
realtàt 


di incuintrà cualchi 


interessante... 


2000 adesions (i “mi piace") in póc 
plui di tré més, une alte percentuál 
di difusion dai contignüts (i “ne 
parlano"),unepartecipazionvivarose 
de bande dai letórs: *Mandi amata 
Carnia” e je la pagjine Facebook 
a teme Friül che e à vat la plui 
grande incressite tai ultins timps. La 
formule? Une pagjine li che si fasin 
viodi imagjinis de Cjargne: fotos di 
epoche o di paisags (di une volte o 
di cumò), cence tancj coments. Lin 
a viodi cui sono i ideatórs, cuntune 
interviste coletive. 


KKK 


Mandi, Cui 


aministrie la pagjine e cemût ise 


..amata Carnia! 


nassude la idee? 

O sin Stefano Giacometti, nassût 
a Palme, doi fîs, di pari cjargnel e 
cuntun grant amór par ché tiere che 
cumo al víf e al lavore a Formigine 
(MO), Maria Teresa Chiussi nassude 
a Tumiec, doi fîs, che e je a stà a 
Dimplan, e Alberto Soravito nassût 
e che al è a stà a Liariis di Davár, 
fotograf. Ducj insiemit o ministrin 








la pagjine cun impegn, cun chel póc 
timp che o vin a disposizion, e cun 
tante sodisfazion. 

La pagjine Mandi Amata Carnia e 
nas di un progjet che Stefano al tacát 
agns fa in ricuart dal pari Renzo, che 
nus à lassàts masse adore. Tal imprin 
al jere un sît web e dopo si è trasferît 
su Facebook par rivà a plui int. Il 
spirt dal progjet al è cirî di pandi, cu 
lisimagjinis e i suns, i sintiments che 
une tiere come la Cjargne e je in gràt 
di regalá a cui che le vif o che le à 
vivude in cualsisei mát, in cualsisei 
moment. Une fotografie de Cjargne 
e rive adore di stiçâ, in cui che le 
rimire, vós, colórs, ombris lontanis, 
sgrufuiadis in fonts dal cür, ma no 
dismenteadis. Opàr cuant che o lein 
alc scrit par cjargnel, nus ven di fâ 
bocje di ridi ancje cuant che o sin 
lontans centenárs di chilometris de 
Cjargne. O volevin fâ sinti ducj a 
cjase, cu la int che tu âs simpri vàt 
dongje e tu i ás simpri vulüt ben, 
parmis dai lûcs che lôr a àn simpri 
batát. 
O sês rivàts a tirà dongje 
tante int che us jude a meti 
foto e ricuarts, cognosseviso 
cualchidun al inizi o sono rivàts 
dongje cul passeperaule? 

Tal imprin a son stadis cjamadis 
fotos di periodos estîfs e di vacance, 
imagjinis nestris, fotos scatadis 
torseonant pe Cjargne. Po dopo, 
cul là dal timp, i “amîs” de pagjine 
a àn tacát a contributi lôr al progjet 


mandant ogni di materiál e coments. 
Determinant al è stàt l'apuart di 
Maria Teresa: in gracie des sôs fotos 
su la vecje Cjargne la pagjine e à vàt 
un biel sburt, e nus ripuarte ducj a 
la memorie dai timps láts. Alberto, 
invezit, autór di fotos bielonis, nus 
ripuarte a la Cjargne di vué, come 
che e je, arude, e chest nus plás une 
vore. 

Ce aial plui sucès: lis foto di 
epoche, i paisags, notiziis... 

Dal sigûr lis fotos di une volte a àn 
plui sucès di ches altris. No par nuie 
la plui part di chei che nus seguissin 
a àn une etàt jenfri i 34 e i 64 agns, 
ancje se tai ultins timps o vin un 
biel 8% di zovins fra i 26 e i 34 e 
un 5% di visitadórs di 18 a 24 agns 
interessantonon. Lis feminis, nancje 
a dîlu, a son il 54% dal total, ma ce 
voléso fâ... no si pues vé dut! 

Mi contaiso di une robe che e à 
vit sucès e no si spietavis? 

Ché robe e je propit “Mandi 
Amata Carnia”, che je nassude 
cence pretesis ancje se nus à dát un 
biel riscuintri. Forsit peró dentri di 
nó o speravin di rivà al centri dai 
sentiments, dal cûr, de emozion. Il 
pandi il ricuart traviers lis imagjinis 
e cjatà un cussì bon acet, nus à 
scaturîts e o ringraziin pardabon di 
cür ducj par chest grant regàl. 

Mi someee che la partecipazion 
par cheste pagjine e testemonei 
un grant amór pe Cjargne, che 
de 


istituzions, voaltris ce idee si 


invezit e ven trascurade 


séso fats de situazion? 

In chest spazi si ocupìn dome 
di emozions, no fasìn riferiment a 
nissune cuistion socio-politiche, no 
sin bogns e dut cás nol è chest che 
o volin fà. Al reste il fat che cui che 
nus seguis al pant un profont amór pe 
sô tiere e o crót che chest al vedi di 
fa rifleti i cui che al à cierts compits. 
O doprais póc il furlan, o dut 
cás la variant cjargnele, parce? 

In cont dal furlan, Stiefin al alce 
lis mans: vie di tant dal Fridl, si cjate 
miór cul dialet emilian. Maria Teresa 
par solit te descrizions e dopre la 
lenghe taliane parce che i ven plui 
naturál e plui facil. Se al covente o 
se alc al è dificil di rindi par talian, 
e dopre il furlan cence fastidis, che 
dut câs e reste la sô lenghe dai afiets. 
Seont voaltris Facebook eisocial 
puedino juda lis piculis lenghis? 

Dal sigàr! Stiefin di cuant che al 
è su Facebook al è rivát a rispuindi 
a cheste interviste cun domandis 
par furlan cence vé bisugne dal 
vocabolari. Ancje par Teresa al è 
util parcè che l’imprest al è semplig 
e imediát tant che une cjacarade fra 
amîs e duncje al devente natural 
esprimisi come che si pense: par 
furlan, juste apont. Cun cualchi amì 
che al è lontan jé e comuniche dome 
par furlan e al è biel. 

Mandi a ducj! 
Stefano e Alberto Bl 


Maria Teresa, 





No al comissionament 
de Stazion di scambi e 
Interpuart di Carvignan 


Zuan Carli Castellarin* 





Viers il 2010 e comence, par opere di 
Trenitalia, une operazion par sierà in 
maniere pilotadelastazion di scambi. 
Une struture che tal 2008 e spartive 
- a disin — sù par jù 30.000 cjars al 
més, cjapant dentri ancje i vueits, e 
ven ridimensionade ae fin dal 2012, 
a dome 5.000 cjars al més. Cussì, a 
son lats ben plui in là dai efiets de 
crisi industrial e cence un segnál di 
disapont di bande de politiche. La 
ocupazion te stazion di scambi e ven 
ridusude di 400 a 150 unitàts. Di ché 
strade, la Regjon e propon ca e là 
gnàfs interpuarts ancje cun obietîfs 
ambiziós. Par esempli, la gnove 
stazion di scambi dal interpuart di 
Pordenon (tal imprin instradade di 
Trenitalia) che e lavorave za sù par 
jü un miár di cjars. Intant, lis stazion 
di scambi di Feistriz in Carinzie (che 
e rapresente la seconde stazion di 
scambi austriache) e ché di Sesana 
in Slovenie, a dispartissin e a tratin 
i convois al puest di Carvignan, da 
e pal nord est european e pe Italie, 
cuistant ancje il lór puartesfueis 
clients. 

La politiche e declarave al 
moment de inaugurazion, tal lontan 
Fevrár dal 2000: 
scambi e l'interpuart Alpe- Adria 


"la stazion di 


di Carvignan, prefissant di costituî 
il centri regjonàl de intermodalitàt 
e no dome dal FVJ, al rapresente 
un pont di riferiment pal trafic des 
marcjanziis tal nord est talian e un 
centri nevralgjic di colegament fra 
la penisule e i Pais de Europe nord 
orientâl." 

Chest de 


intermodalitât e delogjistiche - daspò 


"centri — regjonál" 
un invistiment al valór di vué che si 
dis di cirche trê cuarts di miliart -, 
savoltát des direzions operativis di 
Trenitalia e di zelosiis, al risulte 
che tal 2013 al lavori dome al 10% 
de sô potenzialitàt. Dai implants di 
Carvignan, onerós pal contribuent, 
vué e je restade dome une modeste 
Plateforme  logjistiche 


olme de 


regjonál: si fevele di unitàts che a 
serviressin dome la aree industrial 
dal Ausse-Corno. A son emerzudis 
intantinregjon dôs direzionstal setór, 
chel de intermodalitàt difondude, e 
chel de concentrazion de maiorance 
dai invistiments e de operativitát 
intun sól interpuart, e - stait a scoltà 
- a Fernetti e no a Carvignan. Si 
tirin für, tant che motivazions, fai di 
struturazion dai implants in maniere 
assolude inesistents e problemis par 
causis dal puart specific di Triest. 
Il front dal decomissionament di 
Carvignan no si è nancje inacuart 
che a Fernetti al va tutelát il delicát 
sisteme naturalistic dal altiplan dal 
Cjars e un maraveós paisacs. Cun di 
plui, di ché altre bande dal confin, al 
e l'interpuart e la stazion di scambi 
di Sesana, nol é il cás di ripeti il 
dissipament ambientál al di là di 
chel industriál za fat te Basse. 

O stimin che al vadi ricostruît in 
regjon un dissen logjistic cul rilang 
de stazion di scambi e interpuart 
di Carvignan par prin, viodàt che 
al è metüt propit ae confluence di 
doi Coridórs Europeans, e prossim 
aes zonis industriáls regjonáls e ai 
puarts, che le rindin adate ancje aes 
funzions di retripuart, come a Rivalta 
Scrivia a Padue. E je ore che il 
guvier regjonál al vierzi une vertence 
cence sudizions cul Ministeri dai 
traspuarts e Trenitalia. Cumò cheste 
ultime e declare di vierzisi ancje tal 
invistiment dal traspuart marcjanzie: 
si presentin alore spazis di tornà a 
contratazions par un ràl che al à 
di tornà di dimension nazional e 
chest 


internazionàl. Recuperant 


contest, nol sarà dificil torna a 
motivá ancje l'invistiment dal privát 
viers struturis grandononis, che no 
van lassadis deteriorá, tornant a 
puartá ae ativitát une strumentazion 
logjistiche che e sedi ae altece de 
vocazion e posizion gjepolitiche de 
Regjon. ll * Comitàt pe Autonomie e 


il Rilang dal Friùl 

Mariscuele: plui 
di 140 insegnants 
par fà il pont su la 
marilenghe a scuele 


Antonella Ottogalli 





Il President de Provincie di Udin 
lu à definit un dai apontaments plui 
impuartants di dut il calendari des 
iniziativis pe Fieste dal Friûl. 
*Mariscuele" nol è nuie altri se no 
il classic esempli di progjet nassüt 
dal bas: al inizi dal an scolastic 
2012-2013 
che si son cjatáts la novitát dal 


cetancj  insegnants 
Plan Aplicatif de Sisteme pal 
insegnament de lenghe furlane a 
son vignüts li dal sportel linguistic 
di Codroip a domanda consulencis, 
materiái didatics o progjets tematics 
di puartà indenant tal program e 
cussì, scoltant lis esigjencis e lis 
dificoltàts di ognidun si è pensât 
di inmaneá la prime ocasion di 
incuintri, confront e inzornament su 
la marilenghe a scuele. Il progjet, 
ideát dal Sportel furlan dal Comun 
di Codroip al à subit vàt il consens 
dal Istitàt Comprensif di zone, diret 
de dot.e Patrizia Pavatti che tai ultins 
agns e je stade in Regjon une des 
protagonistis de gnove organizazion 
didatiche dal furlan, de Societàt 
Filologjiche Furlane, che jessint 
Ent acreditàt dal Ministeri pal 
inzornament dai insegnants e à podát 
garanti une atestazion a ducj chei 
che a àn partecipát a la zornade di 
studi e te ocasion e à ancje presentát 
il so prin eBook: “O impari il furlan” 
par iPad. Cun di plui, gracie ae poie 
de Provincie di Udin e, massime, 
dal President Pieri Fontanin che al 
à sostignüt cun vivór la necessitát 
di fà il pont de situazion, il Progjet 
Mariscuele al à podát jessi inviát. 
Cussi sabide ai 5 di Avril, te 
suaze des manifestazions pe Fieste 
de Patrie dal Friàl 2014, tal teatri 
Benois De Cecco di Codroip si 
son cjatàts plui di 140 fra mestris 
di scuele de infanzie e primarie, 
professórs de secondarie di prin 
grât e dirigjents scolasties plui tancj 


uditórs interessats al argoment. 
Dopo i salüts dal Sindic, dot. 
Fabio Marchetti, e dal President 
de Provincie di Udin, On. Pieri 
Fontanin, il seminari, “Marilenghe 
& Mariscuele. Riflessions par un 
percors condividüt e  integrát", 
al à viodüt un program une vore 
impuartant e improntát a un sens 
pratic, indrecát a la soluzion di 
problemis e al aprofondiment di 
plui aspiets dal insegnament de 
marilenghe. Coordenáts dal Prof. 


de 


Filologjiche, si son alternáts esperts 


Federico Vicario, president 
di didatiche, dirit e linguistiche come 
Pierino Donada, William Cisilino, 
Patrizia Pavatti, Paola Cencini, 
Rosalba Perini, Antonella Brugnoli e 
Giorgio Ziffer. Fra un intervent e chel 
altri si è lassát spazi ae presentazion 
di nüf progjets, fra i cent e passe 
segnaláts al sportel di Codroip da lis 
scuelis dal teritori di lenghe furlane, 
sielts pai aspiets particolarmentri 
inovatîfs come ls des gnovis 
tecnologjiis, l’interdissiplinarietàt o 
il plurilinguisim. 

Insiemi cul seminari si è tignude 
ancje la prime “Mostre de didatiche 
in marilenghe” che e à viodût 
l'esposizion dai materiài fats des 
scuelis (libris, zûcs, calendaris, 
cd, dvd...) che cumò a son a 
disposizion di ducj i interessáts 
li de biblioteche di Codroip, ma 
ancje l'ufierte de didatiche in furlan 
che e ven di für de scuele come i 
laboratoris o i imprescj didatics di 
ents, Universitàt, cjasis editoris, 
professioniscj e associazions. 

Une propueste significative e à 
sierát i lavórs: la istituzion di une 
Zornade de Marilenghe che e meti 
adun il mont de scuele une volte par 
an, sperin che il progjet Mariscuele 
al vedi viert cheste strade di confront 
e inzornament continui... li 





PUBLICÁT 
IL BANT PAL 
CONCORS 
LETERARI 
“CLEMONE 
[R, VUEI E 
DOMAN” 


Redazion 


Pe 





Il Comun di Glemone al bandìs 
la XVIII edizion dal concors par 
assegná il premi leterari in lenghe 
furlane *Glemone îr, vuei e doman”, 
a teme libar. 

Il concors si compon di tré sezions: 
la prime dedicade a un lavór di 
narative pai fruts in lenghe furlane; 
la seconde par un lavór di didatiche 
dal insegnament in lenghe furlane 
tes scuelis de infanzie, primariis o 
secondariis di prin grát; la tierce, 
des 


primariis o secondariis di prin grát, 


risiervade ai fruts scuelis 
par un test in lenghe furlane. 

Ae prime sezion, vierte a ducj, si 
concor cuntun lavór di narative pai 
fruts par furlan, a teme libar. Par 
cheste sezion si previodin tré premis 
(impuart al sporc): il prin di 500,00 
€; il secont di 300,00 €; il tiere di 
200,00 €. 

Ae seconde sezion si concor 
cuntun lavór di sengui o di grups 
che al rivuardi la didatiche dal 
insegnament in lenghe furlane 
tes scuelis de infanzie, primariis 
o secondariis di prin grát; si pues 
ancje considerá une esperience za 
davuelte. 

Ancjeparchestesezionsi previodin 
tré premis (impuart al sporc): il prin 
di 500,00 €; il secont di 300,00 €; il 
tierg di 200,00 €. 

Ae tierce sezion si concor cuntun 
lavór personál o di grup davuelt 
dai arléfs des scuelis primariis o 
secondariis di prin grát, cul jutori 
di un insegnant, suntun argoment 
di storie o di culture furlane. Par 
cheste sezion si previodin tré premis 
(impuart al spore): il prin di 400,00 
€; il secont di 300,00 €; il tiere di 
200,00 €. 

I scrits a varan di jessi par furlan, 
inte grafie uficiál stabilide cul decret 
dal President de Zonte Regjonál dai 
25 di Otubar dal 1996. 

I lavórs a varan di rivà a cheste 
direzion: “Concors Glemone îr, vuei 
e doman”, Comun di Glemone, dentri 
di misdi di vinars ai 24 di Otubar dal 
2014. 


La Aministrazion comunâl, daûr 





de propueste motivade de Jurie, e 
podarà decidi di publicâ lis oparis 
premiadis o segnaladis, cu la facoltât 
di intervignî cun eventuâls corezions 
di caratar grafic e/o linguistic su la 
fonde des regulis de grafie uficiâl de 
lenghe furlane. In câs di publicazion, 
i dirits di autôr e di publicazion de 
prime edizion des oparis si intindin 
di proprietât dal Comun di Glemone. 

La proclamazion dai vincidôrs e 
dai segnalâts si le fasarà inte sale 
dal Consei comunâl (Palaç Boton) 
dal Municipi di Glemone, ai 8 di 
Dicembar dal 2014, aes sîs sore sere. 

Par 
interessâts a puedin indreçâsi al 
U.R.P. pe 


furlane de Associazion Intercomunâl 


altris informazions, i 


sorecomunâl lenghe 


dal Glemonàs, sede di Glemone, in 
orari di ufici (tel. 0432/973239-34;).H 


Friûl: il 
Consel 
regjonàl 
al jentrarà 
intal NPLD 


I furlans a fasìn il prin pas par jentrà 
inte rét europeane plui impuartante 
par chel 
politichis pes lenghis minorizadis. 
Cun di fat, l'Ufici di presidence 
dal Consei regjonal al à decidüt 
di aderî ae NPLD, o sei la Rét par 
promovi la diversitát linguistiche. Si 


che al rivuarde lis 


fevele di une istituzion europeane 
impegnade tal cjamp de politiche e 
de planificazion linguistiche là che a 
son dentri guviers statái e regjonái, 
ONG, universitáts e associazions 
impegnadis inte promozion des 
lenghis minorizadis. La Rét e je 
impegnade intal mostrà la diversitàt 
linguistiche tant che une oportunitát, 
tant che imprest centrál pal svilup 
personal, social e economic di dute 
la Europe, in plui che jessi un jutori 
pal dialic interculturál. La istituzion 
e lavore dongje de  Comission 


europeane par saborà  chestis 
finalitáts e e jude il scambi di buinis 
pratichis intal cjamp des politichis 
linguistichis tra — aministradórs, 
professioniscj e esperts. In di di vué 
inte Rêt a son dentri tant che membris 
a plen dirit il guvier de Republiche 
di Irlande, i guviers dal Gales, de 
Catalogne, de Comunitát Autonome 
Basche, de Navare e de Galizie, 
la Coletivitàt Teritoriàl Corse, la 
Provincie de Frisie, l'Ufici public de 
lenghe bretone e il Folktinget, che 
al rapresente la comunitát svedese 
de Finlande. Plui lungje la liste des 
realtáts associadis, là che o cjatin, tra 
i altris, ancje il Parlament sami de 
Finlande, lis universitáts di Stocolm 
e Cardiff, l’istitàt Mercator, l’Istitàt 
di Studis Ocitans e la Academie 
I cc 


Frisone. internazionalitari. 


blogspot.com 





IN BICICLETE 
CUI 
GNOGNOSAURS 


| FRUTS A VAN 
VIE IN SIGURECE 


«Ástu volàt la biciclete? Cumò no 
stà a fâ il gnogno» al è un librut 
cu lis istruzions par là in bici 
in sigurece realizát par cure de 
Promozion de Salàt dal Dipartiment 
di Prevenzion de ASS 5 Basse 
Furlane di Palme cu la poie de leg 
482/99. Lis regulis lis spieghin i 
Gnognosaurs, i dinosauruts dordei 
che fevelin furlan creáts di Dree 
Venier. I tescj a son par furlan e 
par talian, ma cu la marilenghe 
ben plui in evidence, e cul talian 
metàt in forme di traduzion dal test 
principál. Il contignüt tecnic al 
è par cure di Silla Stel, ma al ven 
spiegát traviars lis batudis (tescj di 
Elisabetta Pittana) e i dissens, il dut 


leát di une filastrocje di Graziana 







PAR LUI, SIOR, 
UN BIEL CASC 
ERGONOMIC 
A TRÉ PONTIS! 


©DREE VENIER 


Ciani. Meti il casc, tignî la drete, 
impiá lis lûs di sere: dutis lis regulis 
par là in bici idi mát di no fási mâl 
e no fá mál. Une iniziative che la 
ASS 5 e veve fate une compagne - 
doprant i Gnognosaurs e cul furlan 
grant protagonist - pe prevenzion 
dai infortunis in cjase e che e veve 
vüt grant sucès. Cumò si repliche e 
il gnáf librut al risulte divertent e 
util come il prin. Come chel altri, 
chest al è un librut par pigui, ma che 
al podarès jessi util ancje ai grancj: 
dopo vélu let si pues rindisi cont che 
ognun di nó nol va ator in biciclete 
propit benon... Util e divertent: 


brafs! Bl eè Redazion 


MAI 2014 

| Slovenie 


Flezions 
europeanis: 
la situazion 
slovene 


Tjasa Gruden 





Al mancje póc aromai ai 25 di Mai, 
e duncje aes elezions pal rinovament 
dal Parlament european, lis tiercis li 
che e cjape part ancje la Slovenie. 
Jentrade uficialmentri inte Union 
Europeane il prin di Mai dal 2004 
- dopo che tal referendum dai 23 di 
Mare dal 2003 la jentrade inte UE 
e je stade sostignude dal 89,6496 
dai votants - la Slovenie e à elet 
pe prime volte i siei rapresentants 
intal parlament european ai 13 di 
Jugn dal 2004. La afluence al vót 
e je stade ché volte dal 28,35%. 
Cuasi identiche la percentuál dai 
votants che e je lade ai segs cinc 
agns plui tart: 28,37%. Daür dai 
prins scandais, ancje chest an e je 
previodude une afluence tor dal 3096, 
segn che lis istituzions europeanis 
a van indevant a aparî lontanis dai 
citadins slovens, cheste volte forsit 
ancje par vie che a son stracs des 
politichis dal rigór e dal sparagn 
imponudis di Brussel. L'interès dai 
partîts, soredut di chei gnûfs o di 
chei che no àn propris rapresentants 
intal Parlament nazionál, al è invezit 
cetant alt. Cui che al rive di fat a elei 
un propri candidát intal Parlament 
european, al ven calcolát intes 
campagnis eletoráls ae fate dai partíts 
parlamentárs slovens. Cun di plui, la 
prossime Sierade in Slovenie a son in 
program lis elezions aministrativis. 

Fin al 2009, la Slovenie e 
veve dirit a siet secs, ma dopo 
la jentrade in vore dal Tratàt di 
Lisbone a son deventáts vot. I prins 
europarlamentárs slovens a son 
státs Mihael Brejc, Romana Jordan 
Cizelj, Ljudmila Novak (leader di 
Nsi e za ministri pai slovens für dai 
confins e intal mont), Alojz Peterle, 
Mojca Dréar Murko, Jelko Kacin e 
il president sloven di cumò Borut 
Pahor, che il so puest al è stàt cjapàt 
tal Novembar dal 2008 di Aurelio 


Juri. Intal ultin mandat, la Slovenie 
e jere rapresentade di Milan Zver, 
Zoran Thaler, che si è dimetát intal 
2011 par vie dal so coinvolziment 
intun scandul par coruzion e al è 
stát cjapát il so puest di Mojca Kleva, 
Alojz Peterle, Jelko Kacin, Ivo Vajgl, 
Tanja Fajon, Romana Jordan Cizelj e 
Zofija Mazej Kukovič (dal Dicembar 
2011, cuant che la Slovenie e à 
otignît il dirit al otàf sec). 

Tal moment che o scrivin, a 
dós dal 
presentazion des candidaturis, lis 
listis a somein aromai definidis. 
Kacin (LDS) e Peterle a intindin 


cori pal tierg mandát; a volaressin 


setemanis tiermin pe 


tornási a candidá ancje Tanja Fajon 
e Mojca Kleva (il lór partit SD — 
di centrigampe - ancjemò nol à 
comunicade la liste dai candidáts), 
intant che a ciraran dal sigür la 
conferme ancje Ivo Vajgl (sostignàt 
dal partit e de associazion dai 
pensionáts) e Milan Zver. Chest ultin 
al sarà, tant che cinc agns indadr, 
prin de liste SDS (partit democratic 
sloven, dal cjamp di centridiestre) 
di Janez Janša. Tra i candidáts inte 
liste SDS al è ancje un rapresentant 
dai slovens dal Friàl Vignesie Julie: 
Damijan Terpin, segretari regjonàl de 
Slovenska skupnost (Union slovene), 
che alè ancje il responsabil par cont 
di SDS dai slovens für dai confins 
e intal mont. Invezit, in Italie la 


` 


Slovenska skupnost e à strenzût 
la aleance cul Sud Tiroler Volks 
Partei (Svp), e in chê liste e corarà 
Tanja Peric. Ma i rapresentants de 
Slovenska skupnost no saran i unics 
membris de comunitât slovene in 
Friûl Vignesie Julie a cori par un 
sec intal parlament european. Il 
partît Solidarnost (cun prin de liste 
Dušan Keber, za ministri de salàt) al 
met di fat in liste ancje il storic JoZe 
Pirjevec. La Liste Virant e varès di 
candida il ministri pe justizie Senko 
Plicagnsc. 

Tra i candidáts invezit nol sarà 
dal sigàr il Comissari european pal 
ambient Janez Potočnik che al à za 
mandat indaür l'invît di Pozitivna 
Slovenija. Il partit de prime ministre 
Alenka Bratušek, che al cir un 
acuardi eletorál cun LDS e Zares, 
al propon tant che candidat di ponte 
Jože Mencinger. Nova Slovenija e 
il partit popolàr SLS a àn definit za 
la proprie liste che i fasarà di sburt 
Peterle. Tra i candidáts ancje i doi 
leader di partit, Ljudmila Novak 
e Franc Bogovič, che a son al 
moment, in plui di Igor Lukšič (SD), 
ancje i unics presidents dai partîts 
parlamentárs che a àn decidît di 
partecipá aes europeanis. 

Pe prime volte e parteciparà aes 
elezions la formazion Združena 
levica (Campe unide), che e condivît 
lis posizions dal leader gréc di 
Syriza Alexis Tsipras. Al podares 
cori par un puest in parlament ancje 
l'ex president de Cort dai conts 
Igor Soltes, sostignüt di cualchi 


organizazion de societát civil. Bi 





| Austrie | 


Inoval dal 
simbul de 
minorance 
slovene in 
Carinzie 


Janez Erat 





600 agns fa si é davuelte la 
ultime intronizazion dai 
princips carinzians 

Ogni minorance e à i siei simbui 
che cualchi volte a puedin ancje 
cjapà il puest de lenghe o de culture 
pierdude. Ben cognossudis a son lis 
bandieris dai bascs, dai catalans o 
ché de minorance corse, ma ancje 
la bandiere dal Friàl cu la acuile 
zale e je une vore presinte in Friül: 
dificil no viodile, nancje par un turist 
austriac in strade viers Lignan. 
II"Clapdalprincip" ("Fürstenstein"'; 
par sloven "kneZji kamen") al è 
considerát il simbul dai slovens 
de Carinzie, inlidrisát te lôr storie. 
Viodàt che chel clap - di precís si 
trate di un tron fat di clap — si stime 
tant che segn di presince storiche 
autoctone dai slovens in chest 
teritori. 

Chesttroné stimáttoril seculIX. Il fat 
pluiimpuartantaléche pardutil timp 
fin al an 1414, alore duncje 600 agns 
fa, la lenghe uficiâl che e fo doprade 
inte cerimonie di intronizazion e fo 
ché slovene. Mantignî la cerimonie 
slave ancje daspò il 820, cuant che 
la »Karantania«, o ben la Carinzie 
medieval, e divignì une contee 
franche cuntun strát di mint 
feudataris todescs, al dimostre che i 
sovrans francs a àn volüt o a son stàts 
costrets a vé un rapuart plui diret cu 
la popolazion autoctone slovene, 
propit doprant la lenghe de int locál. 
Ai 18 di Marg dal 1414 si è 


davuelzude la ultime intronizazion 


dai princips. Il Clap dal princip, che 


si cjate dal 2006 te sale dai stemis, 
al è il simbul principál de storie 
de Carinzie. Al è un monument de 
storie comune dai doi grups etnics 
in Carinzie, pe minorance slovene 
une vore impuartant parcè che al da 
testemoneance dal fat che i slovens a 
son une part costitutive di chest paîs 
dilunci secui. 

In relazion a chest venerabil inoval 
de intronizazion, il Consei Nazional 
dai slovens in Carinzie al clame la 
atenzion a chest fat storic impuartant 
che al mostre la grande culture 
democratiche di cheste zone e la 
presince uficiál de lenghe slovene. 
Daür cheste tradizion storiche, il 
Consei al domande une riforme de 
"O vin la 


oportunitát uniche che i slovens a 


costituzion carinziane: 


sedinrispietátsinte gnovecostituzion 
provinciál tant che une entitát che no 
dome e à fat part de storie di cheste 
zone, ma che e podarès jessi ancje 
un partner integrant de societát 
carinziane di vue." 
do 
La carinziane slovene 
Angelika Mlinar prin 
eandidát dal partit NEOS 
Angelika Mlinar che tal an passát e 
je stade elete tant che prime slovene 
rapresentante dal gnûf partit liberal 
Neos / Gnove Austrie al parlament 
austriac a Viene, e à acetade une 
gnove sfide. I gjestórs dai Neos le 
àn sielzude tant che candidade 
principál dal partit tes elezions 
di Mai pal Parlament european. 
Il Consei Nazional dai slovens de 
Carinzie al à scrit su la sò nomine 
che "i carinzians slovens, e dutis lis 
minorancis etnichis in Austrie ma 
ancje chés altris comunitáts etnichis 
in Europe a vuadagnaran plui pés 
politic, viodàt che i desideris e lis 
dibisugnis des comunitáts etnichis 
che a domandin une legjislazion di 
protezion plui eficiente a varan cu 
la dotore Mlinar une vós une vore 
autentiche." 
Angelika Mlinar e je nassude ai 
29 di Jugn dal 1970 in Carinzie, a 
Altendorf (Stara Vas). 
Ben adore si alce in pits pai dirits dal 
grupetnic. Cun di plui si è impegnade 
pe avualance des feminis. Daspò vé 
completàt i siei studis ae Universitàt 
di Salisbure, Mlinar e à finit il 
Master te American University di 
Washington. Tal 2009 e 2010 e je 
stade Segretari Gjenerál dal Consei 
dai slovens in Carinzie. In cualitàt di 
membri dal Parlament austriac e à fat 
il zurament ai 29 di Novembar dal 
2013 in lenghe slovene. Cun di plui. 
ogni discors in parlament al tache e 


si siere cuntun salût in lenghe mari. ll 





| Friül Europe 


Dulà sono il Friül 
e la Europe? Si 
vote pal PE, ma no 


son dome novitàts 


* * x 
* * 
* * 


* * 
kkk 


Dai 22 ai 25 di Mai si vote pal 
rinovament dal Parlament european 
(PE). I citadins di ducj i vincjevot 
stâts che a fasin part de Union 
europeane (UE) a son clamâts a sielzi 
i lór rapresentants a Strasburc e a 
Bruxelles. 

Chest viag il vót european al è 
calcolát tant che un referendum in 
cont de Europe, de UE e salacor 
ancje dal euro. Dongje des diferencis 
dai orientaments politics si palese 
une sorte di bipolarisim manicheist: 
di une bande, chei che a son a pro 
de Europe; di ché altre, chei ch a 
son cuintri. 

In realtát a son ancje diviersis 
visions di Europe e di integrazion 
No 


dai nazionaliscj e antieuropeiscj, 


europeane. son some chés 
nostalgjics de sovranitát assolude dai 
státs e magari ancje de nazion «una 
d'arme, di lingua, d'altare» e chés 
dai “partîts a nivel european" plui 
impuartants (Popolárs, Socialiscj 
e Liberài), simpri sul ôr tra ideài 
europeiscj e une ande minimaliste, 
economicistiche e intergovernative, 
ma ancje chés di fuarcis (la Campe 
europeane, i Verts e i nazionalitaris e 
regjonaliscj de ALE) che a domandin 
une Europe divierseeplui europeane. 

Chestis elezions a son marcadis 
ancje di une novitát impuartante. Pe 
prime volte i partíts a nivel european 
aindichin un candidát pe presidence 
de il vót dai 
citadins al varès di contà di plui pe 


Comission. Cussi 


definizion dal esecutîf de UE parce 
che il Consei european (i cjáfs di stát 
e di guvier dai Vincjevot) al scugnarà 
tignî cont dai risultàs eletorái tal 
proponi il president de Comission e 
soredut par vie che chest al varà di 
jessi elet de bande dal PE. 

Magari cussì la otave elezion direte 
dal PE e fás indenant ancje diviers 
problemis, che a son leáts sei a chei 
de Europe che a chei de politiche 
a ducj i nivei. Chés europeanis, in 
particolár tal Stát talian, a restin 
ancjemò “elezions di serie B", che 
a valin plui par verificá la tignude 
di guvier e oposizion a nivel statál, e 
chest aspiet al salte fûr tal dibatiment 
politic e te composizion de plui part 
des listis. Chel dai colecs eletorái, 
che chi di nó a son soreregjonái, al 
è un altri pont critic. Par chest pal 
Friùl al è simpri dificil rivà a vé 
almancul un so rapresentant tal PE. 

Ma al ven il dubi che lis cuistions 
furlanis, che a son europeanis, no 
cjatin puest nancje tal cjáf di tancj 
candidats. B. eè Marco Stolfo 

La opare dal mestri 
Rodolfo Kubik pe 
prime volte In sene 


Natascia Gargano 


«Va vilote puartade dal vint» e je 
une “comedie musical furlane in 
doi ats e trê cuadris” - cemáüt che 
al sclaris il sottitul - che e rive in 
Patrie vinars ai 30 di Mai aes 20.45 
lì dal Teatri Gnûf «Giovanni da 
Udine» pe sò prime rapresentazion 
integrál europeane. La opare dal 
mestri Rodolfo Kubik, prodote dal 
grup folkloristic *Chino Ermacora" 
di Tarcint, e conte la storie di une 
famee furlane in Americhe e e fevele 
di emigrazion e di amór cu la gracie 
des vilotis e dai cjantis popolárs de 
Argentine. La fuarce dal spetacul si 
cjate propit inte capacitát dal autór 
di meti adun lis melodiis des vilotis 
di chenti cui ritmis argjentins, il 
dut graziis a lis regulis armonichis 
de dodecafonie, dulà che il popolàr 
si messede benon al cult. Ma cui 
jerial Rodolfo Kubik? No ducj lu 
cognossin in Friül (un motif di plui 
par là a viodi il spetacul), ma famós 
in Argjentine, al nas a Pule tal 1901. 
Il pari, Guglielmo, al è un venit di 
origjin ceche (di chi il cognom) e 
la mari, Giovanna Calligaris, e je 
di Roncjis di Monfalcon. Tal 1917, 
co al à a pene 16 agns, al insegne 
oboe, flaut e clarinet intal cjamp 
sfoláts di Wagna, in Stirie. Tal 1919 


si iscrîf al Conservatori «Tartini» di 





Triest sot la vuide dal mestri Antonio 
Illersberg. Tal 1923 al va a Viene, 
dulà che al finis di studia, al impare 
la dodecafonie e al studie con 
personalitàts famosis come Arnold 
Scheenberg. Al torne duncje in Friàl 
par fa e insegnà musiche ma, a cause 
de situazion politiche, tal 1927, a 26 
agns, si trasferìs in Argjentine, dulà 
che al passarà la sô vite. Chi di nô la 
opare « Va vilote puartade dal vint» e 
je stade za proponude plui voltis, ma 
simpri in forme antologjiche, ven a 
stài puartant in sene dome cualchi 
toc selezionát. In cheste ocasion, il 
sfuarc di alestiment inte sô interece 
al è une vore impuartant: a son 14 
cjantantssoliscj,Gators, 8danzadórs, 
70 coriscj, 18 etnodanzadórs, 50 
orchestrài, e 12 tecnics, plui o 
mancul dusinte personis in dut. A 
sunin la orchestre «I Sinfonici del 
Friuli Venezia Giulia» e i maestris 
dal «Konservatorij za Glasbo & 
Balet» di Ljubljana. Il diretór di 
orchestre al è il belunés Fabrizio Da 
Ros e il regjist il roman Gianmaria 
Romagnoli. Apontament duncje a 
fin dal més, fasintnus puartà vie 
lontan cul vint cu la stesse lizerece 
e fuarce de vilote traspuartade pal 
mont insiemit cu lis comunitáts 


furlanis. li 





Federico lavan 


al cjante cui 


FLEK 


N.G. 


Cui che al à vàt il plasê di jessi ae 
Glesie di San Francesc a Udin ai 13 
di Mai sotsere al à podát gjoldi di un 
spetacul cuasi epic. I Flk, Cristina 
Mauro ae vós, Stefano Montello ae 
ghitare, Flavio Zanier al cuintribàs, 
Alessandro Montello al piano e Loris 
Luise aes percussions, che a tornin 
insiemit suntun palc cun musiche 
inedite (no lu fasevin dal 2007, lór 
che in 25 agns a àn butát für a pene 
5 discs). E che a susin lis peraulis di 
Federico Tavan, il poete di Andreis 
muart tal Novembar passat. «Al 
jere za tal aiar che o vevin voie di 
fa alc insiemit, ma no vevin mai 
cumbinát» al dis Stefano Montello 
«po e je rivade cheste ocasion e 
lis ideiis lassadis a metàt si son 
metudis adun intun colp». E cussi 
a nassin 4 tocs inedits preparáts sui 
tescj di Tavan, in version acustiche: 
ghitare, cuintribàs, percussions, 
piano e vós. Nuie di plui. La serade 
“Nostra preziosa eresia” e je stade 
organizade dal Comun di Udin e 
condote di Paolo Medeossi te suaze 
de rassegne Vicino/Lontano 2014, 
con ancje leturis di Aida Talliente; 


une performance dal Teatrino del 


volte tal ex manicomi di Palme. AI 
faseve performance improvisadis con 
Aldo Colonnello» al conte Montello 
«par nó al fo folgorant. E di ché volte 
no si sin plui lassáts». Cussi a tachin 
a frecuentási: Federico al cjapave la 
coriere, al rivave fint a Manià o a 
Montreal cuntun passag (cui no jal 
davial?) e po vie ator «a fà putiferio» 
cuntune 127 scassade di Stefano e 
so fradi Alessandro. «Stá cun lui al 
jere devastant, ti stracave, ma tal 
stes timp di dave une fuarce vitàl» 
alricuarde «co olavin sù a Andreis — 
e la strade de Valceline no jere inmò! 
— bastave là inte ostarie dal país e lui 
si meteve für dal so balcon in plagute 
come un pape». 

Federico nol jere facil, come ché 
volte che al jere lat ospit al Maurizio 
Costanzo Show e une volte tornát 
cjase al lave ator berlant che lui al 
jere il plui grant poete furlan vivent. 
E poi «ti tocjave, ti faseve doimil 
domandis, ti ripeteve lis robis al 
sfiniment» al dîs Stefano «ma al veve 
la bielece dai fruts, cence costrizions 
e viis di miec. E ancje se al veve un 
dolór che al puartave dentri cun se 


ogni dì, al jere un amant de vite. Nol 





DISSEN DI GIOVANNI DI LENA 


Rifo su tescj di Tavan; proiezions 
di videos origjinài e fotos di Danilo 
De Marco; e musichis di Bande 
Tzingare. 

Al è dal 1997 il secont disc dai Flk 
Re Noir, che al fevele dal om scár o, 
miór, de part scure dal om. Vós in 
cjamp, propite la sô. Ché di Tavan. 
«Lu metarai come epitaffio su la mé 
tombe» i à dit une volte a Montello 
te orele, imbracantlu e vaint come un 
frut. Sì, parce che jenfri i musiciscj e 
il poete no jere dome stime o passion 
comun pe art e pe musiche. Ma 


amicizie vere. «Lu ai viodüt pe prime 


jereun mat, ma dome un melanconic, 
un che al veve viodût la amarece de 
vite». Cun chest omag, che al puarte 
in sene lis peraulis dal poete des 
pantianis, i Flk a àn volût celebrà 
un ami ma ancje «un periodi storic, 
chel dai agns '90, che in Friùl al è 
stàt rivoluzionari». L’omag a Tavan 
al continue a Pordenon, sabide ai 31 
di Mai e domenie al Prin di Jugn: 
36 oris di spetacul jenfri lis viis 
dal centri citàt e il pare machinis 
comunál di vie Vallona. Simpri fat 
«cuntune gruesse ridade, cemüt che 


i plaseve a lui». ll 
P 





ALESSANDRA 
CHIANDETTI 
E VINÇ IL 


CONCORS 
FOTOGRAFIC 
E E REGALE IL 
PRIN PREMI 
AE PATRIE 


Redazion 








Joibeai3diAvrîltalPalaçdeProvincie 
di Udin, che par interessament diret 
dal President Pietro Fontanini e à 
colaborât pe realizazion dal concors 
fotografic, si è tignude la cerimonie 
di premiazion di "La tô Patrie intun 
click". 

Lajuriedalpremiejerecomponude 
dal diretôr de riviste Dree Valcic, dal 
espert di fotografie Pierluigi Micelli 
e dal nestri grafic e fotograf Pier 
Antonio Zanini. 

Lis 12 fotografiis rivadis in finâl a 
son stadis chês che mês par mês a 
son stadis sieltis par jessi publicadis 
su la riviste. 

Prin di dut la jurie e à declarade 
la sô sodisfazion pe cualitât des fotos 
e in particolâr e à cjapât at che par 
cheste prime edizion il teme che plui 
al à ispirât i partecipants e je stade 
la mont. 

A ducj lôr a son rivâts compliments 
de Jurie e il grazie de riviste pe 
partecipazion e par vê onorât cu la lôr 
sensibilitât il nestri biel Friûl, che 
al jere la finalitât di chest concors 
ven a stâi celebrâ la nestre Patrie. 
La jurie e à tignût cont no dome dal 
nivel tecnic, ma ancje e soredut dal 
messaç di chestis fotos che si son 
dimostradis chês plui identificativis 
dal Friûl e che a àn dât il miôr risultât 
tra dutis chês rivadis. 

Tal verbâl de jurie e je stade 
duncje individuade la classifiche 
che o ripuartin: 

«AL PRIN PUEST: “pal omag 
ae Cjargne, la Mari dal Friül" si 
classifiche al prin puest la foto di 
TUMIEC VIODUDE DE MONT 
DI VERZEGNIS di 
Chiandetti di Osóf». 


La vincidore e à volát lassá il premi 


Alessandra 


ae Patrie, tant che segnál di agrát: a 
jê i va il ringraziament di ducj nó. 


Il verbál de jurie al va indevant cul 
(al va indevant a pagj. 11) & 

Scritors in struc si 
sfidin in 3 riis li dai 
Colonos 


Redazion 







Al e timp inmó cualchi setemane 
par partecipá al concors leterari plui 
curt dal Istát. 

La Associazion Culturál Colonos e 
à metàt für il bant pe cuinte edizion 
dal concors leterari par romangs in 
lenghe furlane, clamát *In tré riis" 
di 


dal seritór anarchic francés Felix 


daür une invenzion leterarie 
Fenenon dal secul passát. 

Il concors, organizát in colaborazion 
cu la Arlef — Agjenzie Regjonál pe 
lenghe furlane e cul contribàt dai 
assessoráts a la culture de Provincie 
di Udin e deRegjon Friàl Vignesie 
Julie, al rivuarde tescj di narative 
par furlan, che a àn di sei inedits, 
scrits cu la grafie uficiàl e in cualsisei 
varietát lenghistiche, cun no plui di 
180 batudis (cjapáts dentri ancje i 
spazis). Tal spirt da la iniziative, che 
e à ché di stigà i zovins a creá oparis 
animadis di inovazion e creativitát, 
il bant al specifiche che “no vignaran 
cjapadis in considerazion poesiis, 
filastrocjis o componiments für dal 
gjenar da la narative" 

Ancje pe edizion di chest an e je 
stade confermade la struture in dós 
sezions, une fin a 16 agns di etát, e 
ché altre di 17 a 35 agns. 

I partecipants a podin mandá no 
plui di tré composizions ognidun, 
par mieg de pueste eletroniche, 


ae direzion mail info@colonos.it, 


CLADE VIT ORE, 


LARTE L 
FINDE LÁ STO E 


PAPRI , 


in tré riis 


par un romans par furlan 


www colonosit 


è 


cul test alegát. La mail e à di vê i 
riferiments dal autór (non, cognon, 
vie e numar civic, puest di residence 
e telefon), la só etát e la direzion di 
pueste eletroniche. 

Lis voris e varan di rivà dentri di 
miezegnot dai 30 di Jugn 2014 
(e fás fede la ore dal computer). 
La Jurie dal concors “Romanç 
in tré ris" e je dade dongje di 
Carlo Tolazzi (president), Lorenzo 
Casadio, William Cisilino, Enrico 
Michelutti, Elisabetta Pozzetto, e e 
darà un premi par ognidune da lis 
dós sezions, ma e podarà ancje no 
dálu tal cás che i lavó€s riváts no 
vein un nivel di cualitàt suficient. 
Al prin classificát de sezion fin a 
16 agns i vignarà dat in premi un 
smartphone Samsung Galaxy Ace (o 
ecuivalent), chel de sezion di 17 a 
35 agns al vingarà un iPad2 16 GB 
Hifi Apple (o ecuivalent). 
Considerant il valór e il numar des 
voris rivadis al vignarà publicát un 
librut di pueste *progjet Colonos" 
daáür di une selezion fate da la jurie. 
La cerimonie di premiazion si le 
fasarà a Vilecjasse, tal curtîl dal 
Agriturisim Ai Colonos ae fin di 
Avost, dentri di Avostanis, intune 
serade  spetacul  organizade di 
pueste. 

Il bant intîr dal concors al è publicát 


ancje sul sit web www.colonos.it ll 





ETT 
Silvio 
Ornella, 
Ud, 
Pordenon 
2005 


Laurin Zuan Nardin 


“Spetant / si son conossüs. / Omis ta 
‘na stassion di sòfigu / vergognòus di 
essi uli cussi / sturnis coma frus cridàs 
/ sbessui parsót dai nas luncs /la pessa 
ferma. /A caressà / cui ciapins smarìs 
dai deic / la cràmpigna dai zenòi / 
sot la tela foresta / da l’ultin vistit 
da fiesta..." 


Cussì l’incipit de prime des cutuardis 
poesiis di cheste pigule racuelte che 
e costituìs la publicazion numar vot 
de golaine editade de biblioteche 
di Pordenon e dedicade ai autòrs 
furlans. Il furlan al è, si capìs, chel 
di là de aghe, Cjasteons di Copule, 
a dimostrazion de vivarositàt de 
poesie furlane in chel teritori cussi 
margjinál. 

Chei che a spietin a son i muarts. 
Une gnove lete sul Gazzettino e 
diseve: ‘a mancjin lis colomberis, 
dusinte muarts in spiete'. In spiete 
di ce? I muarts no àn nuie ce spietà 
plui e une gnove cussi no móf nuie 
altri che ironie. O ben, poesie, se le 
lei un poete. E alore, intal ream de 
poesie, i muarts si vergognin, a fasin 
cognossince, a tachin discors come 
seadissis, a cjaminin intes vignis. 
Un moment, une gnot jenfri vite e 
eternitàt, un marilamp suspindît 
intun timp cence timp. 

À u da inseniati il frulano”? i 
domande il poete a so fi (o fie? 
intal ultin viers no je virgule jenfri 
Podìno 
rispuindiji nó letors? Rispundiji di 


chista lenga e fruta...). 


sì, naturalmentri, che je insegni e 
che magari al fasi un sfuarg ancje 
lui par fevelále e no dome scrivile 
chista lenga di ledàn (...) di farina 
zala e fan. Parcè che al è just lassài 
i claputs a chei che a vegnin daspò di 
n6, par che a cjatin la strade di cjase. 
E parcè che al sarès un pecját che il 
fi (o la fie?) di Ornella no(1) puedi lei 
e preseá inte lór forme autentiche, 
lis poesiis di so pari. Che, paraltri, 
a son ben plantadis intal timp di 
cumò, ancje se la lenghe doprade e 
je ché di une volte. A tocjin temis 
di atualitát che a oblein a pensá: la 
tragjedie dal undis di Setembar dal 
doimileun (/ plans, come un paiasso), 
la imigrazion, la droghe (farina da 
venis...), la prostituzion (Camio da 
l’Albania), 


di caligu), i fruts che a patissin la 


i barbons (La femina 


separazion dai gjenitórs (Si separin), 
lis figuris de mari (No mi planta pi 
sgrifis ta la schena) e dal pari (Ùa), 
che, dal sigàr, i à lassât a lui i claputs 
su la strade. Il 





AL CINE CUN BETE 


ra furlan 


Bete di Spere 





An 1982. Une famee di furlans e và 
a fa une gjite sul Cjars. Fat il pic 
nic, il pari si nacuarg che al è tart 
e che al à di là a bagnà i cjamps a 
cjase: a son státs li a gjoldi par tre 
oris, cumò e je ore di lavorá! Cussì 
dute la famee e torne in Friül, ma te 
presse a dismentein tai barags il frut, 
di dis agns. 

Ché sere, Elliott, un altri frut che al 
viveve di chés bandis li, lu viót: il frut 
furlan al stave cjapant sù pomulis par 
mangjà e, bielzà che al jere li, si veve 
mett ancje a cerpî i barags. 

Flliott al torne a cjase e al conte a 
sô mari e so pari ce che al à viodát, 
ma nissun lu crót: 

*Ma coss che te disi? Un che 
lavora? Nel Carso? Ma che monade 
me conti, ció?"* 

(*il film al à i sottitui: *Un che al 
lavore? Sul Cjars? Ma no stá a di 
monadis!”.) 

Alore, par tirà dongje la creature 
misteriose, Elliott al semene ator pal 
bosc martiei, clauts, menevîts e altris 
imprescj di vore, fasint un troi che al 
rive fin a cjase sô. 

Il frut furlan nol rive a resisti ai 
imprescjs di vore, e al rive a cjase 
dal triestin. 

La matine, la mari e il pari di Elliott 
lu cjatin che al comede il lavandin, 
e alore a capissin che Elliott le veve 
contade juste: la creature misteriose 
cun tante voie di lavorà e esist 
pardabon! No savint cemüt che al 
fas di non, a decidin di clamálu E.F, 
l'Extra Furlan. 

E.F. e Elliott si cjapin ben, ma 
come ducj chei che a vegnin di monts 
cussi distants, no rivin a comunicá. 
E.F. al domande un neri e Elliott i 
puarte un cafe, e ogni volte che E.F. 
al prove a fai fà alc, Elliott al rispuint 
*No se pol", o *No go voia". 

Intant, i sienziáts dal Sincrotrone 
a scomengin a dá la cjace a E.F., par 
studiá une creature tant strambe. 


Elliott però i vàl ben a E.F. e par 
protezilu lu mascare di triestin, cun 
vistîts firmáts e une creme scure, par 
fal someà che al vedi cjapàt soreli. 
Ma E.F. al scomenge a stà mâl: planc 
plane i stá vignint für une fuarte 
alergjie pal fá nuie: nol pues propite 
fermási a Triest. 

Elliott i domande: 
telefonada a casa?" 


“Te vol far una 


Ma a cjase di E.F. nol rispuint 
nissun: a son ducj a vore. 

Cussì E.F. al fas sù une biciclete 
cun ce che al cjate tal garage di 
Elliott e al partìs, saludant Elliott 
pe ultime volte, e lassant un grant 
insegnament: cuant che tu ás un 


lavór di fâ, clame un furlan. E 








DANUS 
UNE MAN! 





Se tu vuelis fâ une 


donazion ae nestre 
riviste tu puedis fâlu 
midiant bonific. 
IBAN: IT32 V063 4063 
8801 0000 0001 208 
li de Casse di Sparagn 
dal Friûl-VJ - Sede di 
Glemone (UD) 
Ancje une piçule cifre e 
pues mandà indevant la 
nestre (e tô) batae par 
un Friül plui furlan 








dal consei provinciál, si é tignude la taule taronde 


su la dimension personál e il templi 

RINGRAZIAMENT | Ai19 di Novembar dal 2013, a Palag Belgrát tal Salon = o prevaricazion de dimension cultuál 
AL AUTÓR IL FERAL 


Su la Patrie di Otubar dal 2013, 
Zuan Laurin Nardin al recensive 
“Il grant lunari dal Friül. Sants, 
fiestis e tradizions dal cicli dal an” 
di Mario Martinis. O vin domandát 
al autór di proponi a pontadis, més 
par més, cualchi estrat di chest 
publicazion siore di informazions su 
lis nestris tradizions e su la nestre 
storie. Lu ringraziìn pe disponibilitàt 
e pe colaborazion che nus permet di 
condividi cui nestris letórs chest 
grant patrimoni. B eè Redazion 


IL GRANT 
LUNARI 


DAL FRIUL 
MAI 


Mario Martinis 

Mai al è il cuint més dal an; il so 
non al ven dal més che i Roman a 
àn simpri clamát Maius, ancje se nol 
esist acuardi su la origjin sigure dal 
so significát onomastic. Chest non 
al podarès vignî di Maia (val a dî 
la tiere, Mater Magna), la divinitàt 
fiestezade in chest periodi dal an, o 
ben dal diu Maius che nol jere altri 
che Jupiter te só grandece e maestát, 
o pûr maiores, ven a stái i anzians che 
a vevin di governá il stát (adun cui 
juniores) che a vevin di difindilu e 
che Romul al pár che ur vedi dedicát 
i més di Mai e di Jugn). Dut cás, ducj 
chescj non si riferissin a "maior" e 
di conseguence si pense che Mai al 
fos caraterizát tant che maiór di un 
altri cicli, chel a pene tacát, chel dal 
"inizi de Vierte", li che justeapont, 
Mai al jere chel di etát maiór. 
Secont més de Vierte, Mai al è il timp 
de espansion vegjetál, més dal grant 
sflandór de nature vivarose, de tiere 
coltade, plene di vite, di fuarce che 
e gjenere e pronte a produsi, més dal 
forment che al tache a palombá, de 
ue e des pomis che si stan formant, 
de blave che e scomence a mená (in 
Frifil, une volte ancje dai bigatis che a 
vignin fats nassi in locái di pueste tes 
cjasis e cuant che si scugnive furnî 
lis grisolis di fueis frescjis di morár 
par nudríju) e dai animái in calór, dai 
uciei che a fasin il nit, dai bûs che 
a prolifichin, dai ûfs che si vierzin e 
dai insets che a svolin. I rais cjalts 
dal soreli a nudrissin cun vivór ogni 
forme di vite tal odór bon di sostancis 
che al incocalis e che al incjoche la 
atmosfere, jemplant di gjonde dute la 
nature te sò vivarosetàt e te intensitát 
de s6 materie moltiplicade. Mai al 
è il més li che a sflorissin lis rosis 
plui bielis e profumadis (garofui, 
tulipans, setembrinis, lilium e dutis 
lis rosis di mont) e lis floriduris dai 
arbui a rivin a tocjá il sflandór plui 
(al va indevant a pagj. 11) © 





“TUTELE DE LENGHE FURLANE E LA EUROPE: 


Lenghis, Religjon, Scuele in Friùl”. L'event al jere 


inmaneát dal grup di studis storic Historia di Pordenon 


e de Provincie di Udin. 


In ché ocasion al è intervignüt ancje pre Roman 


Michelot cuntun intervent sui 40 agns di ativitát di Glesie 


Furlane. O presentin ai nestris letórs il so intervent. 





G l e 


Furlane: 40 


agns dì 


site 





impegn 


pe lenghe 
e culture 
furlane 


pre Roman Michelot 


(cuarte pontade) 

[-] Cualis prospetivis. 
eualis  sperancis pal 
avignî: 

Si podarès pensá che e sedi une 
batae pierdude. Il tiessàt social dai 
nestris paîs al sta cambiant a la 
svelte. Lis glesiis si disvuedin. La 
liste dai predis e devente simpri plui 
curte. Lis minorancis culturàls a son 
simpri plui espostis a la boadice de 
globalizazion. Imagjinà l’avignî al è 
dificil, a podaressin jessi previsions 
neris. Ma o pues garantî però che 
za 40 agns indaür nus disevin che 
o jerin nostalgjics, che e jere une 
batae pierdude, che il timp al jere 
scjadüt, che bisugnave intervignî 
prime, che ormai al jere masse tart, 
e v.i.. O viót invezit che in rapuart a 
chei agns cumò e je plui sensibilitàt, 
plui cussience te int e ancje tes 
istituzions, se no altri a nivel di 
principis, mancul, masse pdc, sul 
plan operatîf. 

Al sarà un Friül diferent come che 
al just che al sedi. Nancje il Friàl 
di 40 agns indaûr al jere compagn 
di chel di 100 o 200 agns prime. 
Poben, cence scoltà nissun profete 
di sventure che culì no mancjin 
mai, nô o continuin a impegnási 


par che il Friül che al cambie al 





resti, ancje diferentementi, furlan; 
al rivi a mantignî une sò muse, 
une identitàt s6 e nol finissi tal 
masanin de globalizazion. Al sarès 
un dam no dome pal Friàl, ma par 
dute l'umanitát. La nestre lenghe, 
la nestre storie, la nestre musiche, 
la nestre culture, lis nestris monts, 
lis nestris culinis, la nestre plane, 
il nestri már, il nestri cil che a 
travanin e a imbombin lis gnovis 
gjenerazions e chei che un doman 
a saran a stà tes nestris tieris e 
tai nestris pais. Ancje nô o vin di 
continuá a fâ storie, a lassá cualchi 
segnál di umanitàt, di vite, cualchi 
nestri tesaur a lis gjenerazions di 
doman. “Uti tradunt maióres nostri, 
illum órdinem sequémur, quem in 
Aquileiénsi ecclésia suscépimus”, par 
dîle cul Simbul di fede de tradizion 
aquileiese. E nó o continuìn uti 
tradunt maióres nostri, come che 
nus contin i nestris vons. 


(alva indevant sul prossim numar). i 





[ FURLANS 
b IL TEMPLI 


—— pre Antoni Beline —— 





O scomencin chest gnüf an dal 
"Ferál", la rubriche dedicade a pre 
Antoni Beline, riproponint une sò 
riflession a pontadis. Il test complet 
al à il titul "I Furlans e il templi" e 
al presente un resonament sul rapuart 
dai Furlans cu la fede e la religjositàt. 

pre Roman Michelotti 


LE 


(cuarte pontade) 


[...] 
1. IL TEMPLI 


(Cuant che o feveli dal templi, o 
feveli in pratiche di gran part o di 
dut ce che al rivuarde la vite e la 
struture de nestre religjon catoliche). 
Strucant a müt di conclusion, si pò dî 
che la peraule “templi” e cjape dentri 
dute o cuasi dute la sfere dal mont 
religjós e sacrál, la sfere de anime, 
lis domandis e lis rispuestis ultimis, 
la stesse fonde e concezion de vite. 
Al è evident che si trate di cuistions 
personáls, che a tocjin la part plui 
profonde e intime de persone e duncje 
no son sogjetis ni a classificazions ni 
a etichetis, jessint il mont de fede 
un mont misteriós, impenetrabil e 
indicibil. Ma al e tipic di une certe 
concezion di glesie monopolizá no 
dome la peraule di Diu ma ancje la 
cussience ela fede dai oms, pala cuál 
si ven a consegnà la fede tes mans 
de religjon e dai ministris de religjon 
stesse, identificant in pratiche une 
categorie dal spirt cuntune categorie 
sociologjiche. 

La fede e je, o e varès di jessi, alc di 
diferent de religjon e la religjon alc 
di diferent, di plui larc e vital dal 
templi. Parcè che il templi al rivuarde 
soredut l'aspiet cultuál de religjon, 
biel che la religjon e cjape dentri 
ducj i moments e i aspiets de vite. 


Ma nó o vin vude la preponderance 


al è deventát il lûc esclusif de 
religjon, robe che no je sucedude, 
par esempli, tai protestants cu la lór 
interpretazion personál de Scriture 
e cu l'impuartance de Scriture al 
interni de vite familiár. Par chel la 
crisi dal templi e je plui traumatiche 
e devastant te glesie catoliche parce 
che, jessint dut peát al templi, cuant 
che al cole il templi al cole dut e si 


A 66 


riscje di no cjatá “piere sore piere” 


nancje di fàr. 


2. I FURLANS 

Dopo di vé cirát di sclarî la peraule 
“templi”, mi tocje sclarî ancje la 
peraule “furlans”. Une peraule che 
nó o vin clár il significát etimologjic 
di “abitants o int che e vif in Friàl", 
ma no la stesse clarece sul fat che 
a esistin ancjemò o adiriture che a 
sedin esistàts. O vivìn in timps che 
si met in discussion dut, für che lis 
macacadis, e ce che un al dave par 
scontát, come une sorte di postulàt 
che nol coventave pierdi timp a 
dismostrálu, al riscje invezit di jessi 
dineát par prin. Par altri, se si vàl 
meti in pits il gnûf mont virtual de 
globalizazion, la strade plui curte e 
sigure no je ché di tacá a gjavà lis 
tendinis o i cuadris picjáts sù pai 
márs, ma lis fondis. E la fonde di un 
popul e je la sô esistence come sogjet 
cultural, la sô identitàt, peculiaritàt, 
unicitàt. 


e i Furlans a esistin 


Se nol esist il popul, nol esist il 
probleme. Elementàr, Watson! Se no 
esistin i popui, nol esist il probleme 
dal pluralisim, de diferenziazion, de 
diversificazion, dal rispiet no dome 
di un passat di salvá ma ancje di un 
avignî di fà sù seont un propri progjet 
culturàl. Fà une mondializazion 
tal rispiet des diferentis culturis, 
lenghis, religjons, vocazions 
economichis e fà une mondializazion 
univoche, compate, semplificade, 
standardizade, ideologjizade, seont 
un progjet onicomprensîf, e je la 
stesse diference che e passe fra un 
zardin e un bloc di peton, fra un paîs 
e uncimitieri. Si trate di dôs filosofiis, 
di dós culturis, di dós visions dal 
mont completamentri diferentis e 
alternativis. Anzit, par jessi plui 
precîs, si trate di une filosofie e di 


une no-filosofie, di une culture e di 


une no-culture, di une vision e di une 


(al va indevant a pagj. 11) & 

("Une violute ad ôr de 
strade' di pagj. 1) 

stesse tiere che par milenis nus à 
nudrîts e che forsit propit in timps 
di crisi e lares riscuvierte a pro di 
economiis locáls. Al è chel che, par 
esempli, al è sucedàt a Merét di 
Tombe dulà che terens di proprietàt 
comune a son stàts convertîts de 
produzion di blave (póc reditizie) 
a ché dal forment che cumò al è 
domandát di diviers fors locái e al à 
duncje marcját. Testemoneance che 
forsit al è pussibil cjalà viers altris 
formis di disvilup. 

A chei che a disin che il setór 
edilizi al è impuartant, o rispuindin 
che al è vér. Ma chest al varès di 
ocupási no di costruf, ma di torná a 
progjetà ce che za al esist. O vin un 
patrimoni edilizi vieri: pensin par 
esempli a ducj i edificis realizáts 
intai agns '50 e '60 che a podaressin 
jessi ricostruîts o ricualificáts cun 
tecnichis di sparagn energjetic (e 
antisismics). Pensin aes casermis 
dismetudis intal cár di tancj país e 
citáts: a podaressin jessi la ocasion 
par rigjenerà chés areis, fasint 
edilizie popolár par dâ cjase a cui 
che no se pues permeti. Dut chest 
al varés ricjadudis economichis 
leadis ai puescj di vore e a un cost 
energjetic plui bas dai edificis, cence 
fevelà dal discors ambientàl. Ma a 
coventin politichis organichis par fà 
chest; e vué no son. 

Bisugne dineá il mît dal disvilup 
ilimitàt, fat dome di palacinis e 
capanons, chel stes disvilup che 
nus à puartáts intal stát di crisi 
economiche atuál. O podin, e o vin di 
pensá, a altris müts par vivi, tornant 
a crodi inte tiere e a rispietále. 
W «© L.C. * Responsabil dal 
Teritori par Legambiente FVG 





Ù LA SGRIFE 


SGRIFE-GJORNALISIM E 
MARKETING 

Il diretór dal MV Monestier al à 
comentát sul so blog l'editoriál dal 
nestri diretór "Vueli par la lum", e 
lu ringrazlìn. Però, tal introdusilu, 
al à vût serit che o metin i articui 
on line "con grave ritardo". Par dí 
la veretát o sin simpri puntuái: ju 
metin ai 15 dal més. Il nestri sît, par 
decision editoriál, al à la funzion di 
archivi e i pócs tocs che o anticipìn 
a àn une funzion promozionál. Chest 
par rispiet dai nestris abonáts che 
a pain par vé il gjornál. Po stai che 
però la nestre strategjie no sedi buine: 
o spietin che Monestier al meti on line 
dutil MV, invezit che dome cualchi toc, 
aes 7 di buinore. Se i risultàts a saran 


bogns, i larìn daür ancje nô. 

(LA VOS DE CISL. 
Finanziarie 2014enovitàts 
fiscáls' di pagj. 3) 





inte categorie A+ (A pai fors). 

La detrazion pal furniment e à di 
sotstá a une serie di cundizions: 

^ Lis spesis pai furniments a 
son previodudis par imobilis in 
ristruturazion, che par ché si usufruis 
za de detrazion dal 50% (viót parsore). 

^ I avórs di ristruturazion a àn di 
jessi scomencáts prime dal acuist dai 
furniments. Nol è invezit necessari 
che a sedin ancje finîts. Al è pussibil 
duncje che i furniments a vegnin 
compráts e paiáts prime che a sedin 
ultimáts i lavórs di ristruturazion. 

= Noducj ilavórs ogjet de detrazion 
dal 5096 par recupar dal patrimoni 
edilizi a son ametàts tant che lavórs 
di ristruturazion par podé usufruî 
de detrazion sui furniments. Dome 
i cás di intervents di manutenzion 
straordenarie, restaur e risanament 
conservatíf e di ristruturazion edilizie 
apermetinladetraziondaifurniments. 
Invezit, par esempli, la instalazion di 
implant di alarme, di stue a pellet o 
di implant di climatizazion no son 
ametáüts. 

^ Si pues cuistá cualsisedi gjenar 
di furniment. Duncje, par esempli, se 
o ristruturi il bagn o pues puartá in 
detrazion l'acuist di une gnove cusine 
o di un frigorifar. 

^ Il paiament dai furniments al à 
di jessi fat cun bonific dulà che si 
specifichin dutis lis vós che dopo 
a tornaran utilis intal moment de 
declarazion dai redits (viót parsore) 
o ancje cun cjarte di credit. 

Pai furniments al è pussibil puartà 
in detrazion fin a un massim di 10 mil 
euros, che il lór rimbors dal 5096 si 
podarà recuperá in 10 agns. 

Par 


pussibil consultà la mini vuide 


` 


plui informazions, al è 
preparade de Agjenzie des Jentradis. 
I e M.R. * Responsabile Fiscál 
Caf Cisl Udin 








CÎR 
LA NESTRE PAGJINE 


LA PATRIE 
DAL FRIUL 


SU FACEBOOK 


€ frache il “mi piace” 
par seguînus ancje li! 

('Alessandra Chiandetti e 
vinc il concors fotografic 
e e regale il prin premi ae 
Patrie' di pagj. 8) 





rest de classifiche: 

«AL SECONT PUEST O VIN 
UN EX AEQUO: *par vé presentát 
in maniere origjinàl e ecuilibrade 
doi 
classifichin al secont puest ex aequo 
IL GILBERTI TE NÉF di Mara 
Mardero e IL TOR DI GJIVIANO" 
di Bruno Caldana di Udin. 

AL TIERC PUEST: *pe atmosfere 


oniriche di un país poiát tra cil e 


simbui de mont furlane" si 


tiere", si classifiche al tierg puest la 
foto CLAVAIS di Andrea Tomasin di 
Mortean. 

Tignint cont dal impegn e dal nivel 
gjenerál des fotos, la Jurie e à ancje 
decidát di considerà chés altris fotos 
finalistis dutis ex aequo al cuart 


puest». 


Lis fotos rivadis in final a son 
stadis: 

FEVRÁR 2013: Mara Mardero di 
Glemone: ripár Gilberti, su la mont 
Cjanine 

MARg 2013:Marco Vidoni di 
Buie: Feagne di gnot (glesie s. michél 
in cjistiel) 

AVRÎL 2013:Silvia Milocco di 
Sant Vît de Tor: Cjase viere a Paluce 

MAI 2013: Angelo Moras di 
Cjampfuarmint: Pofavri 

JUGN 2013: Sergio Briante di 
Buie: Casere Bordaie a Fors Davotri 

LUI 2013: Alessandra Chiandetti 
di Osóf: passion pai lens, la loze 

AVOST 2013:Alessandra 
Chiandetti di Osóf: Tumieg viodude 
de mont di Verzegnis 

SETEMBAR 2013: Bruno Caldana 
di Udin: il tor di Gjiviano 

OTUBAR 2013: Andrea Tomasin 
di Mortean: Clavais te fumate 

NOVEMBAR 2013: Roberta 
Michieli di Dedeà (morár a cuar di 
Rosacis) e Giuliano Zelco di Tavagnà 
(crós di len trincee su la mont Paulár) 


DICEMBAR 2013: 


Martina 


Borsatti di Piotello (MI): Rai di soreli 
parsore Claut BH eè R. 

CI grant Lunari dal Friùl 
- Mai' di pagj. 10) 


grant. In plui, Mai al e il més li che 
atmosfere e pues mudà dispès e se 
i orts a àn simpri bisugne di aghe, 
il forment, che aromai al à metát 
i spîs, al domande un clime sut. 
L'aiarut clip e il sflandór dal soreli 
tal cîl turchin a tornin a sveá il sborf, 
la crecule e l'airon, tal már dutis lis 
varietáts di pes, la bisse di aghe, la 
copasse e ducj i crots tai sfueis di 
aghe e tai fossài, biel che su lis pichis 
des monts e svole alte la acuile. Ducj 
i paisags a vivin tes lûs indorade dal 
soreli de Vierte avanzade e dut al è 
cjamát di rumórs e plen di vite, tant 
che il már che cuiet al pár une vaste 
planure turchine. 

Simpri plui alt, il soreli al va indevant 
te sò corse cence padin tal arc dal cîl 
par rivà a Jugn ae colme dal solstizi 
di Istát, la grande sfere di fûc tal 
már turchin dal firmament al trai i 
siei rais, riscjaldant simpri di plui 
la tiere, trasformant lis sfloriduris 
in pigulis pomis, ingruessant e 
madurant ortaiis e coltivazions, 
slungjant simpri di plui lis zornadis, 
cuant che il contadin al pues lavorá 
fin a ore tarte tai vignái e tai cjamps e 
lis feminis si dan di fá tai orts cjamáts 
di verduris vivaroris. 

Lis seradis a son tant dolcis e lungjis, 
une volte fatis di svoi di scussons e 
di sisilis, di suns di cjampanis e 
di murmuiaments di rosaris intes 
glesiis, di tabaiá di fantats cun 
signorinis inamoradis für des latariis 
0 sot des arcadis dai sotpuartis e al 
rivà dal scár, dopo la Ave Marie, di 
une bussade sot dai svoi dai gnotui 
e di là dai orts il cjant dai grís. Lis 
gnots a son clipis e une volte adatis 
par cjaminá sot dal cîl stelat e il lusór 
de lune plene tai trois di campagne 
o par fà l'amór dilunc dai arzins dai 
flums o tai boschets des planis, jenfri 
i profums dai práts e des cisis in flór 
eil cjant solitari e divin dal rusignál. 
In Mai e colave po cuasi simpri 
la fieste de Sense (Joibe di fieste), 
date pe 
religjose e agrarie dal Friûl e dungje 


impuartante tradizion 
de Rogazion minór che si tignive 
tai tré dis prime e che e tocjave 
dut il teritori sometüt ae juristizion 
religjose des localitàts li che si 
davuelzeve. BÍ «€ M.M. 





ag- 

('IL FERÁL. I furlans e il 
Templi' di pagj. 10) 





no-vision. 
A chest pont ancje un distrat e un 
vuarp al varès di capî che no son plui 
cuistions di int che no sa cemüt passá 
il timp ma di vite e di muart. E stant 
che, in cheste vision massificant, a 
àn di sparî dutis lis culturis reáls par 
lassá il puest a la culture virtuál o 
a la no-culture, no je plui cuistion 
di culturis maioritariis e minoritariis 
parce che il fruladór al messede e al 
gramole dut, come il falcet chel nol 
fás distinzion fra une rose e une urtie. 
bande 


patetiche o patologjiche di cualchi 


Lassant di la posizion 
pseudo-inteletuál, che al è rivát a la 
assurditàt di contestà une identitàt 
furlane e po al à fate une liste 
lungje e impietose di ducj i difiets 
di chest popul inesistent, a dinein la 
esistence dai Furlans ducj chei che 
a lein la nestre storie dome in cláf e 
in funzion taliane, rivant al massim 
a la distinzion singolár fra pigule e 
grande Patrie (ché maiuscule e sarès 
ché taliane!). A son la stragrande 
maiorance dal scjap pluitost sclagn 
dai nestris luminárs. Ind è ancje di 
chei, ultins par ordin di timp ma 
no di impuartance, che a sostegnin 
che aromai no si pues plui fevelà 
di identitàt parcè che il procès di 
integrazion, di assimilazion e di 
aculturazion al taie il mont in sens 
trasversál e partant la idee stesse 
di popul e je superade de famee dai 
popui. Teorie che si podarès ancje 
glotile se il discors al valès ancje pai 
Talians, pai Francés, pai Spagnüi e 
vie. No podin pensá che il virus de 
modernitát al bechi dome lis culturis 
plui pigulis e trascuradis. 


(al va indevant sul prossim numar) 


I. A.B. 





CAMPAGNE ABONAMENTS. DANUY UNE MAN 


VONDE! 
VONDE! 






VONDE! 
VONDE! 


sestuTUFoi Le ROBIS 
CUINTRI DAL FRIÙL? 


Aboniti a La Patrie dal Friùl cul 
Cont postal nr. 12052338 
intestàt a «La Patrie dal Friùl» Glemone. 
O aboniti midiant bonific: 
IBAN IT32 V063 4063 8801 0000 0001 208 
li de Casse di Sparagn dal Friùl-VJ, sede di Glemone (UD) 

DULÀ 
CJATÀ LA 
"PATRIE" 


Séstu 
proprietari di 
une edicule 

o une librarie 
che e varés gust di vé «La Patrie 

dal Friül»? Aprofite de nestre ufierte 
speciál «Met für la Patrie»: contatinus ae 
nestre mail (info@lapatriedalfriul.org) e 
si metarin dacuardi par furnîti il gjornál 
cuntune ufierte pardabon conveniente. 
Par cumò «La Patrie dal Friül» si cjatile 
te librarie, ediculis e tabacherie dal Friül, 
li di: 

* LIBRARIE FRIULIBRIS Vie Piave 27, UDIN * 
LIBRARIE LEONARDO di Maura Pontoni, Vie 

C. Colombo 6, PASIAN DI PRÁT * LIBRARIE 
TARANTOLA di G. Tavoschi, Vie Vittorio Veneto 
20 - CP. 236, UDIN * GJORNALÀR CIGARS 

di Modotti L., SS. Pontebbana Vie Corecian, C.C. 
Arcobaleno - BASILIAN * EDICULE di Fausto 
Cosatto, Place Venerio, UDIN * EDICULE DAL 
OSPEDAL di Zanoni, Giorgio snc, Placiàl S. Maria 
della Misericordia 15/2, UDIN * ARTECORNICI di 
Alessia Della Mora via Zorutti 26, Campoformido 
(UD) * TABACARIE di Furlano Pierina, Place 
Vittoria 2, MERÉT DI TOMBE * LIBRARIE 
MODERNA di Zavagno Sante, Cors Roma 34, 
SPILIMBERC (PN) * PAOLONI OMAR - Place 
Concordia 5/1, Orsaria - PREMARIÁS * EDICULE 
CURIOSITÀ di Della Schiava & Cavallo, Place San 
Valentin 28, VISEPÈNTE * EDICOLA MEDEOT 
LIVIANA, Place Marconi 23/a, GARDISCJE 

(GO) * EDICOLA CHIUSSI MASSIMO, Vie Ciotti, 
GARDISCJE (GO) * LIBRERIA «l LIBRI E ALTRO» 
di Giovanni Puntin, Vie Battisti 37, GARDISCJE 
(GO) * EDICULE PERS di lez Alessandra, Via 
VOstermann 7, CUAR DI ROSACIS * CARTOLERIE 
«Il calamaio» di Rosa Bian Fabio, Vie Virgilio 3, 
MANIÀ (PN) * TABACARIE - Ric. LOT di Asquini 
Cristiana, Vie Rome 67, CODROIP * MINIMARKET 
di Savio R. & C. (S.A.S.), Vie Udin 22, Maian (UD) 

* CARTUFFICIO di Franciulli Tiziana, Via Modolet 
2, Romans dal Lusing * GIO-CART di Capolicchio 
Patrizia, Via Latina 1, Romans dal Lusing * 
TABACARIE-EDICULE di Ursino Alba, Corso Friuli 
27, Migjee * EDICULE Alessandro Bon, via Gramsci 
3, Flumisel * CARTOLIBRARIE Amalia Malacrea, 
place Roma 3, Dael * EDICULE "Marta", via Udin 

1 Maian * 

DIRETÒR RESPONSABIL ANDREA VALCIC, « 
COLABORADÜRS ZUAN CARLI CASTELLA 
GIOVANNI DI LENA, VENUSIA DOMINICI, JANEZ 
ERAT, ANGELO FLORAMO, NATASCIA GARGANO, 
TJAŠA GRUDEN, FRANCO MARCHETTA, 

MARIO MARTINIS, ROMANO MICHELOT, 

IRIS MORASSI, ZUAN LAURIN NARDIN, 

LINDA PICCO, ELISABETTA PITTANA, OSCAR 
PUNTEL, CARLI PUP, MARIANNINA ROCCO, 
CHRISTIAN ROMANINI, MARCO STOLFO, DREE 
VENIER, MARTA VEZZI, DAVID ZANIRATO. eee 
L’UFICI DI SEGRETARIE DI GLEMONE AL È VIERT AL 
PUBLIC CUN CHEST ORARI OGNI MARTARS DES 
15.30 AES 17.30 «ee REDAZION E AMINISTRAZION 

VIA BASILIO BROLLO, 6 - 33013 GLEMONE 
(UDIN) - TEL. / FAX 0432 981411 **« LA GNOVE 
E-MAIL DE PATRIE - INFO@LAPATRIEDALFRIUL. 
ORG eee VEN A VIODI - WWW.LAPATRIEDALFRIUL. 
ORG eee PROGJET GRAFIC E IMPAGJINAZION **- DREE 
VENIER, PIER ANTONIO ZANINI - GTOWER.IT 

s.e STAMPARIE LITHOSTAMPA S.R.L., PASIAN DI 
PRÁT --- MENSÎL AUTORIZAZION TRIBUNAL DI UDIN 

N. 20 DAL 21.06.1984 *-- ABONAMENT PAR UN AN 
25,00 EUROS (PAL FOREST 30,00 EUROS) SUL 
CONT CORINT POSTAL N.12052338 INTESTÀT 

A «LA PATRIE DAL FRIÜL» GLEMONE O ABONITI 
MIDIANT BONIFIC: IBAN N. IT32 V063 4063 8801 
0000 0001 208 ; CODIG BIC: IBSPIT2U LI DE 
CASSE DI SPARAGN DAL FRIÙL-VJ - SEDE DI 
GLEMONE (UD) 

PROPRIETÀT CLAPE DI CULTURE «LA PATRIE 
DAL FRIÙL» *** «LA PATRIE DAL FRIÙL» E VEN 
PUBLICADE CUL CONTRIBÜT FINANZIARI DE 
REGJON FRIÜL - V. J. 

* | ARTICUI A SON SCRITS IN LENGHE FURLANE 
E CU LA GRAFIE UFICIÁL DE REGJON FRIÜL - V. J. 
UNION STAMPE PERIODICHE TALIANE. 





























N. 5 — MAI 2014 
(937 AGNS DE PATRIE) 


ABONAMENTS +% L'abonament al dure 
un an (undis numars) e al tache cul mês daspò 
che il boletin di Ccp al è rivát tai nestris uficis. Il 
gjornâl e i regâi a rivaran cjase dai abonâts par 
pueste. Aboniti sul Cont postâl n. 12052338 
intestát a «La Patrie dal Friùl» Glemone. Sul 
boletin impensiti di scrivi laforme di abonament 
e, tal câs dal ABONAMENT + REGAL*, il regâl 
che tu âs sielzüt. O aboniti midiant bonific: 
IBAN n. IT32 VO63 4063 8801 0000 0001 
208 - Casse di Sparagn dal Friül-VJ, Sede 
di GLEMONE (UD) Sul bonific impensiti di 
scrivi la forme di abonament, mandanus ancje 
une e-mail cul to indirs complet e, tal cás dal 
ABONAMENT + REGÁL*, il regál che tu âs 
sielzüt. Abonament par un an (Italie) 25,00 
Euros; ABONAMENT + REGÁL* (Italie) 
30,00 Euros; Abonament pal forest (für Italie) 
30,00 Euros; Abonament pai ambients (Italie) 
20,00 Euros *** *par l'abonament + regál us 
din la pussibilitàt di vé una opare par furlan 
a presit une vore ridot sielc une jenfri de 
propuestis (viód sul sit ae pagjine CEMÜT 
ABONASI). 

O0000000000000000000000000000000000 





Scomengade cul prin numar dal 2014, 
ve ca la nestre "cuintristorie" de prime 
chest 
an. Une grande tragjedie che e à 


vuere mondiál memoreade 
puartade la muart di tante puare 
int, e che in Friül e à metût furlans 
cuintri furlans in non di decisions 
cjapadis parsore dal lôr cjáf. Nó o 
contarìn storiis e aspiets de cuistion 
che la retoriche dai Stàts nazionái no 
à mai contát. *€ Redazion 


"Cui che al è fat presonîr al à pecjàt 
cuintri la Patrie, cuintri la Anime 
e cuintri il Cil". Cussi al scriveve, 
enfatic come simpri, sul "Corriere 
della Sera" Angelo Rapagneta, 
miór cognossüt tant che Gabriele 
D'Annunzio, la vós plui sfolmenade e 
mate, che però e interpretave ben lis 
gnovis diretivis dal Stát Maiór talian. 
Che par scuindi la sô incompetence 
dai 


clarementri al faseve colà dute la 


e la matetát siei uficiái, 
colpe di ogni disfate sui soldats. 
Tresinte mil presonîrs dismenteáts 
dome tai cjamps di Mathausen e di 
Theresienstadt. Contant chei di ducj 
chei altris cjamps in Stirie, Boemie 
e Bulgarie, si rive adiriture a sîscent 
mil soldats. Cence vé iniment chei 
che a son sclopáts di frét e di fadie e di 
bastonadis inte marce a pit viers chei 
lûcs di torture. Ducj di dismenteà, 
secont la opinion e il dictat dal Stát 
Maiór. I pacs di mangjative o di 
vistîts inviáts des fameis al Comant, 
a vignivin blocáts e mandats indaár, 
cun parsore lis scritis: " Viva sempre 
l'Italia, morte all'Austria e a tutte la 
canaglie tedesche: mascalzoni; viva 
l'Italia, viva Trieste italiana; a morte 
le canaglie". Un at criminal che 
nissun altri stát in vuere al à mai fat 
cuintri i siei soldáts in presonie tal 
forest. Dal moment che chei soldáts 
no si meretavin nuie. La lór colpe? 
Ché di no jessi muarts. Parcè che no 
vevin imolade la lór vite ae bandiere. 
Fasi cjapá presonîrs pai comandants 
fanatics al voleve dî jessi traditórs. 
Purtrop, nissun ploton di esecuzion 
talian al podeve fà justizie: e alore, 
che a crepassin lontan! Cussi, stant 
aes testemoneancis gjavadis für des 
letaris aes fameis di chei disperáts, 
daür di chés réts che a saressin 
deventadis cetant plui famosis inte 
seconde vuere mondial, a ^nt murivin 
di fam e di frét cincuante, sessante in 
di, cence scjas, cence notizie, cence 
boletins, fotografiüis, memoriái. Ve 
chi la testemoneance gjavade für dal 
diari di un di lôr: "Cualchi zornade fa, 
intune barache, vie pe gnot al è muart 
di frét e di sfiniments un puar soldat. 





1914 - 2014 IL CENTENARI 
DES BAUSIIS E DE VERGOGNE 





Angelo Floramo 


Nissun si è comovt. I àn platàt il 
cjàf te paie sporcje dal jet e a àn 
tasüt. Cussì almancul chei dongje a 
podevin mangjá la sô razion. Dopo trê 
dis, la puce di muart e à fat scuvierzi 
il züc". O ancjemo: "Tal cjamp a son 
busis là che si svuede ogni gjenar di 
scovace. Aghe nere e pantan, e jenfri 
chel brüt scussis, crodiis, scarts. 
Un pigul grup di soldáts presonîrs, 
involucáts intune cuvierte, i vistîts a 
sflics, lis scarpis scloteadis e viertis, 
a son jentráts dentri ché buse, par 
cjapà sù chei scarts, mangjantju 
come che a fossin un bon gustà!". 


Par lór e pes lór fameis no retoriche, 
Tant 
tornant a cjase, a vuere finide, no 


ma dome vergogne. che, 
àn mighe podît jessi libars! A son 
státs puartáts in altris cjamps, cheste 
volte comandats dai talians, là che a 
son státs interogáts e tratáts tant che 
disertórs, cul pericul di jessi fusiláts. 
Come chei altris disgraciáts, che 
invezit a forin brincáts sul lûc des 
operazions militárs, strigàts jenfri 
une logjiche repressive doprade 
come strument par obleà i soldáts 
a fasi copà dal nemi, pluitost che 
cjapà lis sclopetadis dai plotons 
di esecuzion. I tribunái di vuere a 
lavorarin cun grande passion. Fin dal 
principi. Cent mil procès cuintri chei 
che no si son presentáts ae clamade; 
tresinte setante mil cuintri i emigráts 
tal forest che no son tornáts in Italie, 
magari par cjoli la sclope e là a 
sbará cuintri il lór paron o chei che 


lavoravin cun lór vie pes Gjermaniis. 
Tresinte cuarante mil soldáts a àn 
subît un procès par disubidience. 
Numars che nus contin benon la 
falsetàt di dute la retoriche militàr e 
militariste che e volarès fánus crodi 
di soldáts contents di là a murî pe 
patrie! Cuatri mil soldats a forin 
fusiláts par "diserzion", dopo di une 
sentence emetude di un tribunàl. 
No si savarà mai il numar (ancjemó 
plui alt) di chei che a son státs 
copáts dal moment sul cjamp, o in 
trincee, che ur à sbarát un uficiál, 
o un carabinîr, dome pal suspiet 


di no jessi avonde svelts a vignî 
für de trincee. O di chei decimáts, 
no impuarte se soldáts valorós o 
adiriture interventiscj convints o, 
come che al sucedeve plui dispès, 
puare int che e sperave dome di viodi 
finide la vuere par podé tornà a cjase, 
ae famee e al lavór. I lór nons, come 
chei dai presonîrs di vuere muarts 
tal forest, no si cjatin in nissun elenc 
uficiál dai muarts talians inte prime 
vuere mondiál. Parcé che bisugne 
dismenteáju. Tant che no fossin mai 
esistüts. Il libri documentàt di Maria 
Rosa Calderoni, "La fucilazione 
dell'alpino Ortis" (Mursia), e il 
maraveòs spetacul "Çurçuvint", 
gjavât fûr dai scrits di Carlo Tolazzi 
e interpretât di Riccardo Maranzana 
e Massimo Somaglino, nus contin 


Cun 


inteligjence e passion, a restituissin 


une di chestis tragjediis. 


onôr a chei cuatri furlans: Basilio 


Matiz di Timau, Giobatta Corradazzi 
di Fors, Angelo Massaro di Manià, 
e Silvio Ortis di Paluce. Fusilâts il 
prin di Lui dal 1916 a Çurçuvint, 
sparniçant une magle nere ancje sui 
lôr dissendents, stant che i lôr nevôts 
no podin nancje fâ domande par 
jentrâ tai Carabinîrs o te Vuardie di 
Finance, par chel pecjât origjinâl dai 
lôr vons! La compagnie alpine che e 
ocupave la ponte dal mont Celon, 
dopo une cjarie gjenerosissime par 
coraç e fuarce di volontât, ai 25 di 
Jugn si jere refudade di tornâ fûr de 
postazion, considerant che e sarès 





Par 
ducj a àn paiât chei cuatri, dopo 


stade une stragje spaventose. 


un procès tignût te piçule glesie di 
Çurçuvint e une rate di sclopetadis 
cjapadis tal cjamp parsore il cimitieri 
dal paîs. Par une Italie che e restave, 
pai furlans, un país mai cognossût, se 
no pes tassis, la vuere, la jeve militàr; 
che si visave di lór dome par cjoli, 
mai par dá, stant che par cjatá di 
lavorà a vevin di jessi migrants vie 
pal mont. Ortis al veve dós medaiis al 
valór militár: une cjapade in Libie, tal 
1912, ché altre al principi de vuere, 
tal 1915. Un viliac? Un disertór? Nus 
pár propite che viliacs e disertórs 
a forin chei che lu àn copát. E in 
cheste Italie vergognose, nol è nancje 
pussibil sperà intune riabilitazion 
uficiàl dai fusilàts. Daür l'articul 
683 dal codig di procedure penál, la 
domande e à di jessi presentade dal 
diret interessát! Viva l'Italia. E 


